Direktor Štade prvi put u Srbiji: To što se dešava u Nemačkoj nema veze sa našim ulaganjem ovde - Biznis Telegraf.rs\n03/09/19 | 14:05 ≫ 15:04\nDa li će kriza koja kuca Nemcima na vrata uticati na Srbiju?\nSituacija u Nemačkoj neće uticati na investicije Štade u Srbiji, sve dok kompanija beleži dobre rezultate, rekao je Peter Goldšmit, generalni direktor Štada grupe koji se prvi put obratio javnosti u Srbiji.\nOn je odgovarajući na pitanje da li će trenutno usporavanje nemačke privrede i opasnost od krize uticati na druge investicije, rekao da Nemačka jeste važno tržište za kompaniju, ali da nije jedino.\nNaveo je da kompanija uspšeno posluje i na Balkanu, ali i u Rusiji.\n- Rast od 3 odsto, govori da smo mnogo bolji od konkurenata u Nemačkoj, jer smo među prvih top deset kompanija. tako da naše investicije nisu povezane sa tim. Tako će biti sve dok kompanija dobro posluje, što jasno pokazuju rezultati. Nastavićemo da ulažemo i u Srbiju i druge zemlje sve dok je tako - rekao je Goldšmit.\nMILIONI U HEMOFARM\nŠtada grupa, u okviru posluje naš Hemofarm, u Srbiji je ostvarila rast prodaje od 11 odsto u prvoj polovini godine, što je učinak iznad Štadinogindustrijskog proseka. Kompanija planira da u srpsku proizvodnju u 2020. uloži oko 20 miliona evra, koliki nivo investicija je planiran za ovu godinu.\nKada je reč o tržištu Srbije i regiona, u Hemofarmu je prošle godine proizvedeno 245 miliona pakovanja lekova, odnosno 5,6 milijardi tableta, boca ili tuba. Za ovu godinu se očekuje proizvodnja od 6,3 milijarde tableta od čega je oko 70 procenata namenjeno evropskom tržištu.\nGeneralni direktor Hemofarma Ronald Zeliger istakao je da je ta kompanija lider kako u Srbiji, tako i u Bosni i Hercegovini kada je reč o lekovima koji se izdaju na recept i oblasti OTC preparata, a odskoro, kaže, lidersku poziciju ova kompanija zauzela je i u Crnoj Gori.\nProizvodni pogoni Hemofarma (ukupno pet fabrika) nalaze se u Srbiji, Crnoj Gori i BiH - Republici Srpskoj u Banjalici, a laboratoriju imaju i u Rumuniji.\nDrugi put je u Srbiji.


Upozorenje: Pregovori u ćorsokaku, zbog nadmetanja SAD i Kine bliži smo nukleranom ratu - BIGportal.ba\n22 Maja, 2019 060\nRenata Duan je nuklearno oružje nazvala “hitnim” problemom, koji bi svet trebalo ozbiljnije da shvati, prenosi Rojters.\nOna ističe da države koje poseduju nuklearno oružje trenutno imaju aktivne programe za modernizaciju tog oružja, a da se “pejzaž” kontrole naoružanja menja delimično i zbog nadmetanja Kine i SAD.\nPrema njenim rečima, dolazi do “erozije” tradicionalnih sporazuma o kontroli naoružanja zbog pojave novih tipova rata u kojima sve češće učestvuju oružane grupacije i privatni plaćenici, kao i nove tehnologije koje brišu linije između ofanzive i defanzive.\n“Mislim da je to istinski poziv na rizike od nuklearnog rata, pogotovo sada, kada je rizik od korišćenja nuklearnog oružja viši nego u bilo kom trenutku Drugog svetskog rata”, izjavila je Duan, prenosi Rojters.\n“Hajde da razmislimo o tome, da vidimo kako delujemo po pitanju rizika i suzbijanju tog rizika i meni se to čini kao poprilično značajno i hitno pitanje koje se ne predstavlja dovoljno u Savetu bezbednosti UN”, rekla je Duan.\nSevilja odustala od otkupa – Andre Silva se vratio u Milan\nTokio potvrdio granicu do 10.000 gledalaca\nGardnerova dominacija u Njemačkoj\nČavić: ”Elektrokrajina” dobila pozitivan revizorski izvještaj nakon 16 godina


Međutim, pozadina ove priče mnogo je dublja, jer pevačica zapravo pati od retke autoimune bolesti po imenu fibromialgija, koja uzrokuje grčenje i spazam mišića, kao i hroničnu bol i nesvesticu.\nOna je tada izjavila da je u jakim fizičkim bolovima i da ne može da funkcioniše.\n- Hronična bol nije šala, već godinama se borim sa ovim poremećajem i nikada ne znam kakv će mi dan biti. Nekada je bolje, nekada je lošije, ali je činjenica da mi fibromialgija stvara velike probleme u životu - izjavila je ona svojevremeno za američke medije.\nLekar opšte prakse En Robinson, za "The Guardian" svojevremeno je izjavila da je fibromilagiju teško dijagnostifikovati, objasniti ili lečiti, te da se oboleli često susreću sa nerazumevanjem lekara.\n"Simptomi fibromialgije uključuju ekstreman umor, bolove u mišićima te poteškoće prvi spavanju i koncentrisanju. Glavobolje i nadutost takođe nisu neuobičajeni", kaže Robinson. U slučaju Lejdi Gage, prikazivanje tih simptoma pevačica je sigurno pripisala turnejama i nastupima, međutim obolele od fibromialgije ti simptomi prate i kada odmaraju, a ne samo kada su fizički aktivni.\n"Osobe koje pate od fibromialgije često znaju primetiti da ih uobičajene povrede bole jače i duže. Čak i lagani dodir koji ne bi trebao boleti uopšte zna prouzrokovati velike i nesnosne bolove. Umor koji osećaju znači da moraju spavati duže kako bi se pošteno odmorili, međutim onda se bude ukočeni i ošamućeni. Oboljeli često znaju imati problema i s mentalnim naporom. Govor im se može usporiti i teško pronalaze prave reči. Pacijenti tu pojavu zovu 'fibro-maglom'", kaže Robinson.\nPevačica je 2012. godine imala i slomljen kuk, zbog čega je otkazala tadašnju svetsku turneju.


BIS i NVO Think Big Team organizuju u 2010. godini ciklus akcija pod okriljem projekta “RECYCLETON”. Sa ciljem maratonskog sakupljanja elektronskog i električnog otpada građana, akcija će se sprovesti u šest gradova širom Srbije.\nRegionalni projekat BEWMAN Balcan E Waste Management Advocacy Network, finansiran od strane Evropeske Unije ima za cilj poboljšanje pravnog i institucionalnog okvira koji će doprineti adekvatnom razvoju EE menadžmenta u regionu.\nBIS donirao refabrikovan računar školi "Milan Petrović"\nOvo je nastavak akcije, koju je sprovela kompanija BIS, kada je školi „Milan Petrović“ poklonjeno deset refabrikovanih računara, koji većini dece sa invaliditetom predstavljaju jedini način komunikacije sa spoljašnjim svetom.\nAkcija Probudimo IT Srbiju-održivo i legalno\nBIS Reciklažni centar u saradnji sa Narodnom kancelarijom predsednika Republike Srbije, pokreće akciju „Probudimo IT Srbiju – održivo i legalno“, sa ciljem doniranja korišćenih računara prikupljenih od strane preduzeća, koji će nakon procesa refabrikovanja, ići ugroženim obrazovnim ustanovama u Srbiji.\nBiS će u znak podrške akciji u svojim objektima isključiti svetla i kompjutere dok će u fabrici biti isključeno postrojenja koje reciklira fluorescentne sijalice i sijalice.\nBIS je organizovao akciju prikupljanja, prevoza i reciklaže IT opreme učenika OŠ "Bratstvo Jedinstvo" i OŠ “ Aksentije Maksimović”, u okolini Pančeva.


PočetnaVestiGamesVestiRed Dead Redemption 2 za PC će podržavati 4K i HDR\n10.10.2019 10:25 | 0 Games\nRockstar Games je zvanično započeo da prima prednarudžbe za Red Dead Redemption 2 za PC, a istovremeno kompanija je otkrila PC sistemske zahteve za igru, kao i dodatke i poboljšanja za ovu verziju naslova.\nU poređenju sa mnogim modernim naslovima, Red Dead Redemption 2 će biti objavljen sa relativno skromnim PC sistemskim zahtevima, među kojima su i5-2500K ili AMD FX-6300 procesor, 8GB RAM-a i GTX 770 ili R9 280 grafička karta. Jedini visoki zahtev jeste 150GB slobodnog prostora za skladište.\nZa sada nije poznato koji grafički API će koristiti Red Dead Redemption 2 za PC, jer sistemski zahtevi ukazuju i na DirectX 11 i na Vulkan. Već znamo da će Stadia verzija igre biti zasnovana na Vulkan API-ju.\nPogledajte još: Red Dead Redemption 2 stiže na PC\nGejmeri mogu očekivati podršku za 4K i HDR, kao i sisteme sa više monitora, široku rezoluciju i frejmrejt od 60fps. Kompletne PC sistemske specifikacije za Red Dead Redemption 2 uključuju:\nHDD: 150GB slobodnog prostora


Mjere za očuvanje finansijske stabilnosti - CBCG\nHome Ključne funkcije Finansijska stabilnost Mjere za očuvanje finansijske stabilnosti\nMakroprudencijalne mjere koje se odnose na kredite koje banke odobravaju fizičkim licima\nPored makroprudencionih mjera u striktnom smislu riječi, CBCG djeluje na očuvanje finansijske stabilnosti koristeći i druge raspoložive instrumente. Istorijski, CBCG je, prije nastupanja ekonomske krize u Crnoj Gori u 2008. godini, između ostalog, uvela administrativna ograničenja na kreditni rast, dok je tokom kriznog perioda, takođe u setu ostalih mjera u očuvanju stabilnosti, privremeno popustila kriterijume za klasifikaciju kredita i smanjila regulatorne zahtjeve za kreditne gubitke. Zatim, tokom 2012. i u prvim mjesecima 2013. godine, prudenciono se djelovalo na visinu kamatnih stopa banaka. Između maja 2015. i maja 2019. godine u primjeni je bio Zakon o sporazumnom finansijskom restrukturiranju dugova prema finansijskim institucijama („Sl. list Crne Gore“ br. 20/15, 37/17, 43/18), čiji je inicijator bila i čiji je nacrt pripremila CBCG, a donijet je u cilju restrukturiranja dugova realnog sektora, oživljavanja kreditnog rasta i smanjenja udjela nekvalitetnih kredita u sistemu.\nTakođe, jedan od rijetkih instrumenata monetarne politike koji CBCG stoji na raspolaganju – instrument obavezne rezerve, funkcioniše u makroprudencione svrhe, odnosno u svrhe obezbjeđivanja rezervi likvidnih sredstava. Pri tom, instrument je implementiran kroz diferenciranu - dvojaku stopu obavezne rezerve gdje viša stopa važi za depozite po viđenju i depozite kraće ročnosti, a niža stopa za depozite duže ročnosti, s ciljem smanjenja ročne neusklađenosti kredita i depozita. Trenutno, stopa od 5,5% primjenjuje se na depozite po viđenju i depozite oročene do godinu dana, dok se na depozite oročene preko godinu dana primjenjuje stopa od 4,5%. Uz to, CBCG je u martu 2017. g. uvela kamatnu stopu jednaku kamatnoj stopi ECB-a na prekonoćne depozite banaka kod Eurosistema, umanjenu za 10 baznih poena, na sredstva banaka položena kod CBCG na njihovim RTGS računima kako bi stimulisala banke da slobodna finansijska sredstva preusmjere prema realnom sektoru ekonomije i dinamičnijem oporavku.\nCentralna banka Crne Gore je razvila regulativu za implementaciju regulatornog paketa Bazel III, odnosno paketa CRD IV (Regulativa 575/2013 i Direktiva 2013/36/EU), kojim je Bazel III implementiran u EU. Razvoj instrumenata neophodnih za implementaciju regulative, uz odgovarajuću kalibraciju, usklađen je kroz prenošenje paketa CRD IV u domaće zakonodavstvo Crne Gore, čija će primjena početi 1. januara 2022. godine. Kao svojevrsna priprema za uvođenje Bazela III i za punu operacionalizaciju mandata za makroprudencionu politiku, CBCG je razvila Okvir za vođenje makroprudencione politike.


Promet skroman, indeksi se razdvojili – Nadlanu.com\nPromet skroman, indeksi se razdvojili\nBEOGRAD, 6. septembra 2010. (Beta) – Indeks najlikvidnijih akcija na Beogradskoj berzi opao je za 0,20 procenta, na 628,08 poena, a opšti Belexline zabeležio je rast od 0,31 odsto i zaključen je na 1.232,77 indeksna poena.\nPromet iz 623 transakcije vredeo je 35,27 miliona dinara (333.935 evra). Najprometnije su bile akcije Naftne industrije Srbije [NIIS] sa 4,26 miliona dinara, uz pad cene od dva odsto. Akcijama Imleka [IMLK] trgovano je za 1,73 miliona dinara, a AIK banke [AIKB] za 1,1 milion.\nJubmes banka [JMBN] beleži skok cene akcija od 13 odsto, hartije Progresa [PRGS] skuplje su za 7,2 odsto a prioritetne akcije bez prava glasa niške fabrike duvana [DINNPB] za 4,55 odsto. Pad cene beleže prioritetne akcije bez prava glasa Komercijalne banke [KMBNPB] od 4,68 odsto, dok su hartije Energoprojekta [ENHL] jeftinije 1,71 odsto.


30 октобар 2017\nKako se navodi u tekstu koji su objavile Novosti, srpske cementare koje kao energent koriste otpad žale se da nemaju dovoljno sirovina, pa smišljaju kako da do njih što lakše dođu.Cementare lože otpadna ulja, gume, naftni mulj, komunalni otpad, a s nabavkom gotovo svakog potencijalnog energenta imaju poteškoća. Koriste komunalno smeće iz Novog Sada i Beograda, a donedavno im je otpad stizao i iz Užica, koje je udaljeno oko 270 kilometara.\nNA deponije u Srbiji svakodnevno stižu tone otpada koje zagađuju životnu sredinu, a u cementarama koje lože smeće i koriste ga kao alternativno gorivo žale se da ga nemaju dovoljno. S obzirom na to da se, kako tvrde, slabo uvodi red u ovu oblast, oni traže da im se omogući uvoz smeća iz Hrvatske i Slovenije!\nU Udruženju cementne industrije Srbije kažu da su fabrike iz ovog sektora prethodnih godina uložile ogroman novac u nabavku opreme za preradu otpada, ali da do njih stižu nedovoljne količine sirovine, kao i da je ona najčešće lošeg kvaliteta.\nDimitrije Knjeginić, direktor kompanije "Lafarž" iz Beočina, navodi da problem nastaje zbog toga što se smeće u Srbiji ne sortira, pa se sa papirom, gumom, kartonom i ostalim materijalima nađe i organski otpad poput paprika, lubenica i paradajza, a od njih sirovina postaje mokra i ne može da gori. To predstavlja dodatni trošak za proizvođača, jer mora da ga suši pre loženja.\nMilijarde za otpad\n- U ovom trenutku imamo ponudu da uzmemo smeće iz Zagreba i Ljubljane, jer tamo imaju obavezu da ga sortiraju na pravi način, i zato ga je moguće iskoristiti bez sušenja - priča Knjeginić. - Nama nije cilj da uvozimo, već želimo da zbrinemo dobar deo našeg otpada umesto što se nekontrolisano deponuje i zagađuje vodu, vazduh i tlo. Ne interesuje nas nešto što može da ima dodatnu vrednost na nekom drugom mestu i što može da se reciklira. Prosečna vlaga otpada koji stiže u cementaru je 45 odsto, a pošto mokro ne gori, mi prvo ulažemo energiju i novac da ga osušimo, da bi mogao u jednom trenutku da se upali.\nRoland Fekete, menadžer industrijske ekologije, objašnjava da je energetska vrednost lignita 17 gigadžula, a materijal sa deponije ima svega sedam-devet gigadžula. Velike se rasprave vode o tome da li to cementarama treba, jer im je nekad jeftinije da kupe ugalj u Venecueli nego da dorađuju smeće koje će koristiti kao alternativni energent.\nDirektorka Cementne industrije Srbije Dejana Milinković kaže da je cilj ove organizacije, koja okuplja fabrike "Lafarž" Beočin, CRH "Srbija Popovac" i "Titan Kosjerić", da se neobnovljivi izvori potpuno zamene alternativnim.\n- U nekim zemljama poput Austrije postoje fabrike koje celu proizvodnju baziraju isključivo na korišćenju energenata koji su nastali preradom otpada - objašnjava Milinkovićeva.\nDirektor Knjeginić kaže da su evropske zemlje problem otpada rešile naplaćivanjem taksi za odlaganje smeća na deponijama i drakonskim kaznama za "divlja" smetlišta.\n- Ministarstvo ekologije bi trebalo da predloži, a Vlada Srbije da usvoji, da se, na primer, po toni smeća plaća 100 evra za odlaganje na deponiji. U istom trenutku bi svi tražili kante po bojama za staklo, jer za to nećete platiti ništa - tvrdi prvi čovek "Lafarža".\nPoslednji put izmenjeno понедељак, 30 октобар 2017 11:19\nOmladinska zadruga će čistiti Novi Sad


TotalCar.rs » Uvoznici vozila traže ograničenja za “polovnjake” u Srbiji\nSrpska asocijacija uvoznika vozila i delova ponovo je zatražila da državni organi ograniče uvoz polovnih vozila jer ugrožavaju bezbednost saobraćaja i doprinose zagađenju životne sredine.\n“Trend rasta uvoza polovnih vozila se nastavlja i u ovoj godini. Za prva tri meseca zabeležen je rast od 17 odsto u poređenju sa istim periodom prošle godine”, saopštilo je to udruženje.\nKako je navedeno, Asocijacije je početkom 2017. godine objavila da je u Srbiji registrovano 117.413 uvezenih polovnih vozila “što je trebalo da natera državne organe na hitnu reakciju i deluje odgovarajućim preventivnim merama da bi sprečili dalji rast uvoza tih vozila, ali je reakcija izostala”.\nPo podacima Asocijacije, u 2018. godini je registrovano 31.309 polovnih vozila kupljenih u inostranstvu, među kojima je najviše vozila starih od 13 do 18 godina s motorima starijeg standarda “euro3” s velikom emisijom štetnih izduvnih gasova.\n“Radni vek tih vozila je na samom kraju, i umesto da budu reciklirana u zemljama porekla, ona se bez bilo kakvog opterećenja uvoze u Srbiju”, upozorila je Asocijacija i istakla da i kandidatura za članstvo u EU obavezuje Srbiju da ograniči uvoz polovnih i nebezbednih vozila.\nPodseća se da je ministar za zaštitu životne sredine Goran Trivan, otvarajući proletos Sajam automobila u Beogradu, obećao da će država ograničiti uvoz tih vozila i naplaćivati “eko taksu”.


Vučić: Tramp će doći u Srbiju, a možda i neće... zbog obaveza - Jutarnji GLASnik\nAnkara — Predsednik Srbije Aleksandar Vučić izjavio je danas da američka administracija po prvi put želi da čuje i srpsku stranu po pitanju KiM i da to nije mala stvar.\n„Zahvalan sam Amerikancima što mi se čini po prvi put, od kada je Trampova administraciju uspostavljena, da oni žele da nas čuju. Ne kažem da su nam saveznici po pitanju KiM, ne kažem da je to lako, oni imaju drugačiji pogled na Kosovo, ali sada žele da nas čuju i to nije mala stvar“, rekao je Vučić.\nDodaje da time nije zadovoljan , ali da „vidi tračak svetlosti“.\n„Sa predsednikom Trampom sam razgovarao više puta i to mi je potvrdio. Međutim, znate kakav je raspored predsednika SAD-a i ne bih se čudio da ne dođe. Nadam se i učinićemo sve da dođe“, rekao je Vučić.\nOn je dodao da nema potvrdu datuma ili nešto slično o dolasku predsednika SAD-a. „Mislim da njegov tim mnogo radi i oni će ga kada budu mislili da je trenutak upoznati sa važnim pitanjima Zapadnog Balkana, pre svega pitanjem rešavanja kosovsko- metohijskog problema“, rekao je Vučić.


Rasvetljena dva krivična dela iznude, uhapšene dve osobe\nOsumnjičeni I.Ž. (1991) tereti se da je zajedno sa još jednom osobom, za kojom je raspisana potraga, od oštećenog na ime nerazjašnjenih ugovornih obaveza tražio da im uplati dva miliona i 300.000 dinara.\nOsumnjičeni su, kako se sumnja, oštećenog primorali da sedne u auto, tokom vožnje ga fizički maltretirali, a potom ga odvezli u vikendicu na Savskom nasipu gde su mu, uperivši u njega pušku, tražili da im na ime duga prepiše neku nekretininu ili uplati novac.\nPošto je oštećeni obećao da će to učiniti, osumnjičeni su ga pustili.\nU drugoj akciji pripadnici Ministarstva unutrašnjih poslova uhapsili su D.A. (1988), zbog postojanja osnova sumnje da je od oštećenog, predstavljajući se lažno kao policijski inspektor, iznudio 13.000 dinara.\nPostoje osnovi sumnje da je D.A. u više navrata sa mobilnog telefona pozivao oštećenog i predstavljajući se lažno kao policijski inspektor pretio da će poslati patrolu da ga uhapsi ukoliko mu ne bude dao 13.000 dinara.


In Store | Novi objekti | Slovenija: Renovirani Interspar otvorio svoja vrata u Murskoj Soboti\nSlovenija: Renovirani Interspar otvorio svoja vrata u Murskoj Soboti\nNakon četvoromesečnog renoviranja, Spar Slovenija juče je otvorio potpuno renoviranu prodavnicu Interspar Murska Sobota.\nRenoviranje prodavnice izvedeno je sa ciljem zaštite životne sredine, a sada se objekat može pohvaliti sa niz poboljšanja za uštedu energije.\nUkupna investicija renoviranja iznosila je 5 miliona evra. Ovo je ujedno bila prva rekonstrukcija objekta koji se prostire na 6.515 kvadratnih metara, a preuređen je i eksterijer. U prodavnici Interspar Murska Sobota približno 100 zaposlenih nastavlja da brine o kvalitetnoj ponudi i odličnom iskustvu kupovine.\nU središtu prodavnice su Pekarna Spar sa širokim asortimanom pekarskih proizvoda, uključujući i samouslugu, zatim pijaca koja nudi veliki izbor sezonskog voća i povrća. Sve kupce očekuje i širok asortiman neprehrambenih proizvoda i proizvoda za domaćinstvo, kao i renovirani segment delikatesa i segment SPAR TO GO.\nNovost u prodavnici je i suši bar, gde je kupcima svakodnevno dostupno nekoliko vrsta sveže pripremljenog sušija.\nOtvaranju renovirane prodavnice u Murskoj Soboti prisustvovao je David Kovačić, generalni direktor Spar Slovenija:U Sparu smo ponosni što se kupci rado vraćaju u naše prodavnice, pa smo prilikom renoviranja Interspara Murska Sobota sledili osnovnu smernicu - pružiti najbolju ponudu po povoljnoj ceni koja će zadovoljiti želje i potrebe svakog kupca. Održivost je jedna od naših ključnih vrednosti, a u objekat smo uveli niz ekoloških poboljšanja, što je u skladu sa našim najsavremenijim konceptom izgradnje novih prodavnica.


Best Countries: Najbolja država na svetu je... | CityMagazine\nZbog jake ekonomije, brige o svetskim potresima poput migrantske krize i uticaja u svetu, Nemačka je u 2016. proglašena najboljom državom za život, no prema istom istraživanju, Italija je zemlja koja najbolje čuva sopstvenu tradiciju, a Luksemburg je najbolji ako planirate da otvorite privatno preduzeće u nekoj stranoj zemlji. Istraživanje agencije News & World Report i Univerzitet u Pensilvaniji uključili su više od 16 hiljada ljudi u ovo istraživanje i kroz svoja ispitivanja pokrili 60 zemalja. Kriterijumi su bili različiti, od ekonomskih i onih koji se tiču održivog razvoja, do kulturnog identiteta i učinkovitosti administracije.\nŠto se tiče našeg regiona, niko od „komšija“ nije uspeo da se plasira u top 10 destinacija idealnih za život, a najbolje rezultate od okolnih zemalja imala je Austrija koja je završila na 12. mestu, za njom slede Italija na 13. dok je Mađarska na 44. mestu.\nOvako izgleda lista najboljih zemalja na svetu:\nTradicionalni zanati u Nemačkoj u 21. veku države · gradovi sveta · kanada · nemacka


Američke kompanije ušle u posao sa iračkom naftom – The PRESTIGE\nU pitanju su kompanije Ševron, Hanivel, Dženeral elektrik, Stelar enerdži i Bejker Hjudžis.\nKompanija Hanivel će vršiti eksploataciju gasnog polja Ratavi, što će omogućiti Iraku da vadi, prerađuje i koristi lokalne gasne resurse za zadovoljavanje unutrašnjih potreba za energijom, navodi se u saopštenju Ministarstva, prenosi Sputnjik.\nKompanija Dženeral elektrik je zaključila tri ugovora koji mogu povećati dostup električnoj energiji u Iraku. Kompanija Bejker Hjudžis će sarađivati sa Irakom u proizvodnji električne energije od zemnog gasa i pružanju usluga i opreme za američka naftna polja.\nŠevron je dobio pravo da vrši istraživanja, eksploataciju i proizvodnju nafte u provinciji Di Kar.


Home/Vesti • Radni odnosi / PIO /Obaveštenje Ministarstva za rad povodom prestanka vanrednog stanja\n10.05.2020.VestiRadni odnosi / PIOVanredno stanje\nMinistarstvo za rad je objavilo obaveštenje o prestanku važenja pojedinih propisa donetih u vreme trajanja vanrednog stanja. Propisi koji su od važnosti za privredne subjekte su:\nUredba o organizovanju rada poslodavaca za vreme vanrednog stanja;\nZaključak kojim Vlada daje saglasnost za donošenje rešenja o plaćenom odsustvu duže od 45 radnih dana po skraćenom postupku;\nOdluka o važenju dozvole za rad izdate strancu za vreme trajanja vanrednog stanja.\nMinistarstvo za rad apeluje na poslodavce da, ukoliko to priroda delatnosti i posla koje obavljaju dozvoljava, zaposlenima koji su za vreme vanrednog stanja obavljali rad od kuće, omoguće da nastave takav rad, do uspostavljanja javnog prevoza u punom obimu, kao i nastavka rada vrtića i produženog boravka za decu.\nU nastavku prenosimo u celosti obaveštenje Ministarstva za rad, zapošljavanje, boračka i socijalna pitanja:\n„Donošenjem odluke o proglašenju prestanka vanrednog stanja, prestaju da važe akti doneti u vreme trajanja vanrednog stanja na osnovu člana 200. Ustava Republike Srbije i Odluke o proglašenju vanrednog stanja.\n• Uredba o organizovanju rada ustanova socijalne zaštite za smeštaj korisnika i organizacija socijalne zaštite za pružanje usluga domskog smeštaja za vreme vanrednog stanja („Službeni glasnik RS“, broj 54/20);\nMinistarstvo za rad, zapošljavanje, boračka i socijalna pitanja apeluje na poslodavce da, i pored prestanka važenja Uredbe o organizovanju rada poslodavaca za vreme vanrednog stanja, ukoliko to priroda delatnosti i posla koje obavljaju dozvoljava, zaposlenima koji su za vreme vanrednog stanja obavljali rad od kuće, omoguće da nastave takav rad, do uspostavljanja javnog prevoza u punom obimu, kao i nastavka rada vrtića i produženog boravka za decu.“


SwimOn - Stranica 142 od 159 - Najnovije informacije iz sveta plivanja\nPlivači sa ispunjenim A i B Olimpijskim normama iz Srbije i regiona\n29.06.2016. Radovan Siljevski\nKvalifikacioni rok za ispunjavanje Olimpijskih normi, obuhvata period 1.3.2015-3.7.2016. Nakon ovog perioda, biće poznati svi takmičari koji su se kvalifikovali sa A Olimpijskim normama. Norme i detaljniji sistem kvalifikacija za OI, možete pogledati OVDE. Da bi norme mogle da budu prihvaćene, rezultat se morao otplivati na takmičenjima koja su bila odobrena od strane FINA. Spisak […]


Zašto je baš piletina postala APSOLUTNI HIT na dan otvaranja Lidl prodavnica? - Srbija Vesti - Aktuelno|net\nOtvaranja Lidlovih prodavnica u Srbiji, u kojoj je dominirala tužna slika gradjana Srbije u opštoj grabeži i metežu oko kupovine jeftinih pilića, banana, šećera i drugih proizvoda, pokazuje realnu socijalnu sliku društva u kojem danas živimo, ocenjuju iz sindikata "Sloga"."Smatramo da je jučerašnji dan bio porazan za celu Srbiju koja je poslala u svet sliku bede i siromaštva svojih gradjana, o čemu nam se ceo svet i region već danas smeju, posebno na društvenim mrežama kao viralni medjuplanetarni hit u borbi gradjana, odnosno, medjusobnom otimanju za koje pile više", navodi se u saopštenju sindikata.Ta po njima otužna slika u prodavnicama Lidla je više podsećala na devedesete prošlog veka i tadašnji grabež naroda za jeftini hleb, ali i ujedno i demantovala aktuelnu vlast u obećanjima da će predstojeće godine biti "zlatne za Srbiju"."Onima koji se bave državnom statistikom i koji ocenjuju kolika je kupovna moć gradjana Srbije, otvaranje Lidla treba da bude škola, jer se vidi da je dovo\nI mediji u regionu su danas pomno ispratili otvaranje Lidla u Srbiji. Svi vodeći portali su preneli na svojim naslovnim stranama atmosferu ispred i u prodavnicama Lidla.\nGrupa kupaca ostala je jutros iznenađena ispred jednog od Lidlovih objekata u Beogradu kada im u najavljenih 8 sati, niko nije otvorio vrata.\nUmalo tuča zbog pilića u Lidlu - nije to samo u Srbiji VIDEO\nMinistar trgovine Rasim Ljajić podsetio je da je prvi novinski tekst o tome da Lidl planira da dođe u Srbiju objavljen 2007. godine,. Kako je rekao, 10 godina posle u Srbiji se otvara prvi savremeni diskontni lanac.


Aja Jung u Novom danu | N1 Srbija\nDirektorka i osnivačica Beogradskog festivala igre Aja Jung, koja je druga na listi Srpske napredne stranke (SNS) na izborima u Beogradu, izjavila je u Novom danu da neće biti odbornica, da nije član naprednjaka i da nema ambiciju da bude ministarka kulture. Kaže da je odluci da bude na listi SNS doprinela mogućnost da menja stvari u kulturi.\n"Ja sam Beograđanka, peta generacija koja živi u istoj kući na Dorćolu. Volim svoj grad jer ne bih imala nijedan razlog da ostanem u Beogradu da ga nisam toliko volela. Već petneast godina pravim jedan uspešan festival i verujem da na toj listi mi ne ulazimo kao umetnici i ljudi sa velikim ambicijama već da bi učinili nešto za Beograd", rekla je ona.\nLista SNS, poznate ličnosti koje će teško u odborničke klupe\nOna smatra da postoji dobra volja da se stvari u kulturi poboljšaju i da je kroz festival dokazala kako nešto može da funkcioniše. Aja Jung kaže da je odluci da bude na listi SNS doprinela mogućnost da menja stvari u kulturi.\n"Sa mnom je razgovarao predsednik (Aleksandar Vučić), dugo smo razgovarali. Nemam ambicija ni za jednu funkciju, niti sebe vidim negde drugde osim u timu za Beograd, gde su mnogobrojni ljudi od ugleda i profesije. Mislim da mogu da doprinesem da svoj model, koji smo pokazali da može da bude uspešan, možemo da implementiramo u nešto što će sutra Beograd činiti boljim gradom", kaže ona.\nNa balkanskom tlu ima nešto jako loše, a to je da uspeh ne opraštamo.\nAja Jung tvrdi da ne ulazi u politiku i veruje da apolitični ljudi mogu da doprinesu politici jedne zemlje.\n"Verujem da je Beograd mnogo veći od bilo čije politike. Mnogi na listi SNS nisu političari već su tu da svojim znanjem, iskustvom, umećem i energijom doprinesu. Građani glasaju za možda jedan drugačiji Beograd", ocenjuje ona.\nPrema njenom mišljenju, hrabro je uzeti ljude koji nemaju iskustva u politici.\n"Verujem da ću imati udeo u nečemu što je segment kulture. Ne verujem da je Beograd u ovom trenutku grad kulture, imamo dobrih primera, ali ne smeju da ostanu na jednom primeru. Gradska kasa više nije prazna, imam garancije da novac postoji", kaže ona.\nAja Jung ističe da nisu uvek krivi političari i odnos vlasti prema kulturi.\n"Imate uspešne primere, imate umetnike koji možda sede po garderobama i bifeima i pričaju, evo sad možda pričaju o Aji Jung, umesto da budu u baletskoj sali ili sali za probe, umesto da radimo", smatra ona.\nUspeh mog festivala se meri na blagajni. Hajde da to primenimo u kulturi uopšte - da nema poklonjenih karata već da vidimo koliki je uspeh, koliko smo karata prodali.\nObjašnjava da je u kulturi važan sadržaj i navodi primer pozorišta u Njujorku gde se igraju najbolje baletske predstave za koje kaže da je mnogo gore od bilo kog našeg pozorišta, ali da ima savršen sadržaj i svakog dana ima predstavu u punoj sali.\n"Hoću da kažem da dosta zavisi od nas, ne može niko da nam pomogne ako mi prvo sebi ne pomognemo. Nisu nam krive ni loše sale ni loš baletski pod ako imate lošeg igrača", naglašava Aja Jung.\nOdgovarajući na pitanje o dosadašnjoj vlasti SNS u Beogradu, Aja Jung kaže da vidi promene i da se ulagalo, ali da stvari mogu još da se unaprede.\nTagovi: aja jung , beogradski izbori , SNS , kultura\nBlamaza. Ni na jedno pitanje nema odgovora\nNisam clan, al' mogu da pomognem...\nhahaaaaaaa Od 5 generacije (vec tu se vidi "dubina"), do privatnog festivala koji ne pravi za sebe (pa normalno ) hahaaaaaaa


Mala preduzeća ponekad nude neke interesantne povlastice\nAko od svog posla očekujete i nešto više od novca, možda radite na pogrešnom mestu. Jedno novo istraživanje otkriva da mala preduzeća ponekad nude neke interesantne povlastice – o kojima možda i niste razmišljali.\nKada je reč o poslu, malo – na neki način – može da bude bolje od velikog. Jedno novo istraživanje koje je sproveo veb sajt “salary-dot-com” pokazuje da zaposleni u malim kompanijama veruju da dobijaju mnoštvo nenovčanih povlastica, zbog kojih suveoma zadovoljni. Prema tom istraživanju, zaposleni u malim kompanijama obično imaju manje plate.\nAli službenici tih malih firmi – koje obično imaju manje od 50 zaposlenih – kažu da rade u njima jer im nude bolji odnos života i rada. I, takođe, manje kancelarijskog politiziranja i šefove koji se smatraju odanijim svojim službenicima, tako da radnici imaju čvrste razloge da ostanu u manjoj firmi. Od službenika koji su iskusili i velike i male kompanije, 72 odsto kaže da su paketi beneficija – kao što su zdravstveno osiguranje i bolovanje – bolji u velikim kompanijama.\n“Salari-dot-com” ističe da u slučaju da procenjujete ponudu neke male firme, treba da očekujete da će naglasak da bude upravo na povlasticama koje se ne ogledaju u novcu, kao glavnom razlogu za prihvatanje posla.


Uskoro: AutoRepublika predstavlja istoriju Volkswagen Golfa - Auto Republika\nПочетна Novo u Auto Republici Uskoro: AutoRepublika predstavlja istoriju Volkswagen Golfa\nU skorijoj budućnosti AutoRepublika vam donosi detaljnu istoriju jednog od najpoznatijih automobila na svetu Volkswagen Golfa. Istorija tako legendarnog modela je izuzetno dugačka pa samim tim smo je podelili po generacijama, a u svakom delu ćete moći da pročitate detalje o dizajnu, enterijeru, inženjerskim inovacijama, poziciji na tržištu, politici same kompanije i još mnogo toga.\nPrvi deo će obuhvatiti politiku unutar samog Volkswagena i razne načine da se kompanija udalji od Bube i predstavi moderniju zamenu. Nasuprot verovanju da Volkswagen nije želeo da investira novac u novitete, kompanija je za publiku otvorila vrata i pokazala mnoštvo koncepta na kojima je radila još od 1950-ih godina.\nDrugi deo se bavi popularnim “kecom” i ne baš sjajnom situaciji unutar Volkswagena, koga je ovaj automobil umalo bankrotirao. On je koštao mnoge čelne ljude posla, a posle sporog starta Golf se ipak pokazao uspehom. U ovom delu ćete saznati i detalje o kupovini Audija i revoluciju koju je Golf napravio predstavljanjem sportskog GTI modela kao i prvog dizela.\nTreći deo donosi popularnu “dvojku” i evoluciju da ono šta odlično funkcioniše ne treba menjati. Upravo je ovaj Golf najpopularniji u istoriji, mada neki nisu krili razočaranje što i GTI nije napredovao jednakom brzinom. U istom periodu je debitovao i čuveni 1,6-litarski dizel, po mnogim možda najkvalitetniji motor ikada proizveden, kao i razne sportske verzije u limitiranim brojevima.\nČetvrti deo obuhvata prve veće promene sa “trojkom” još od zvaničnog debija. U ovoj generaciji smo mogli da vidimo prvi TDI dizel motor kao i prvi Golf sa šest cilindara. Iako i dalje najpopularniji automobil u klasi, “četvorka” je gubila mnoge kupce zahvaljujući kanibalizmu sa nekoliko drugih brendova Volkswagen grupe, pre svega Škode i SEAT-a.\nPeti deo se bavi pomeranjem Golfa u višu premijum klasu i postavljanjem standarda po kvalitetu enterijera i finalne izrade. “Četvorka” je imala sve uslove da nastavi sa dominacijom, ali kao grom iz vedra neba Ford je debitovao sa Focusom i u potpunosti ponizio konkurenciju. Iako je Golf u međuvremenu dobio i R verziju, on je početkom 2000-ih godina izgubio titulu najprodavanijeg automobila u Evropi.\nŠesti deo donosi petu generaciju i predstavljanje nekoliko novih krosoverskih verzija, ali i novog kabrioleta (Eos). Snage je bilo na pretek, a pravi uspeh je ležao u civilizovanom paketu sa kojim konkurencija nije mogla da se pohvali. Golf možda nije bio najbrži, ali takođe nije imao nijednu veću manu, pa uspeh nije izostao.\nSedmi deo obuhvata evoluciju modela koji se promenio izuzetno malo duži broj godina i u potpunosti dominirao u Evropi, a posle dužeg vremena je zabeležio uspeh i u Severnoj Americi. U ovom izdanju ćemo posvetiti pažnju i naglom proširenju cele Volkswagen grupe, koja je prestigla Toyotu i postala najveća auto kompanija na svetu.\nU onom, poslednjem delu bavićemo se sadašnjom generacijom, koja je dobila mnoštvo pohvala, ali će verovatno ostati upamćena po čuvenom “dizelgejt” skandalu sa emisijama izduvnih gasova.\nTako da bez obzira da li ste ljubitelj Golfa ili ne, ovo izdanje nikako ne želite na propustite, jer toliko ekskluzivnu istoriju nećete moći pronaći nigde na internetu osim na stranicama AutoRepublike.\ntagovi: golf Istorija izdvojeno najava volkswagen\nprethodni Zanimljivost dana: Chevymobile\nsledeći Rešena enigma: Pronađen Mustang iz Bullitta


Aufiderzen Bajernu, Riberi se vraća na mesto neuspeha! - Sportske.net\nAufiderzen Bajernu, Riberi se vraća na mesto neuspeha!\nKako će ga navijači dočekati?\nDva za jednog, Klop pušta napadače da bi doveo ekstra pojačanje!Rajola "igra prljavo", Barsa se povlači iz trke!Bajern odustao od Ernandeza?Džaba ga mole, ne vredi - defanzivac odlučio da napusti Atletiko!Sudar titana za De Jonga, "Kopljanik" doneo odluku?\nKako stoje stvari, Frank Riberi igra svoje poslednje mečeve u dresu minhenskog Bajerna.\nStigao je još 2007. godine u Bavarsku francuski internacionalac iz Marseja, tada plaćen 25 miliona evra, što je bio rekord kluba.\nOstavio je veliki trag u Minhenu, upisao je 409 zvaničnih nastupa, postigao 122 pogotka, osvojio je Bundesligu u osam navrata, DFB Pokal (kup) u pet, jedan trofej u Ligi šampiona, kao i po jedan u UEFA Superkupu i na Svetskom klupskom prvenstvu.\nUgovor sa Bavarcima mu ističe na kraju sezone, a kako su na "Alijanc Areni" rešeni da naprave smenu generacija, Riberi neće produžavati saradnju sa Bajernom.\nTako bi prema pisanjima stranih medija Riberi karijeru mogao da nastavi u Turskoj i to u dresu Galatasaraja, sa kojim se 2005. godine, nakon samo šest meseci saradnje, rastao u ružnim odnosima.\nFrancuz je od FIFA zatražio raskid ugovora sa ekipom iz Istanbula, koja je prethodno platila Mecu dva miliona evra na ime transfera po isteku pozajmice. Razlozi za prevremeni raskid saradnje bili su neisplaćena primanja i pretnje koje je dobio od direktora Galate, navodno mu je jedan od viših funkcionera u klubu pretio bejzbol palicom.\nSve to ga je nateralo da se obrati nadležnim organima, u Galatasaraju su odbijali da priznaju da se tako nešto dogodilo, Riberi se u međuvremenu vratio u domovinu, pojačao Marsej, a kasnije je na sudu i dobio slučaj sa turskim klubom.\nSada bi mogao da se vrati na mesto neuspeha, mada je sa Galatom osvojio kup Turske, nova uprava je očigledno voljna da zaboravi crnu istoriju, videćemo i da li su mu navijači, koji su mu dali nadimak "Skarfejs", oprostili.


Pepsi potvrdio da pregovara o kupovini Knjaz Miloša\nKompanija Pepsi potvrdila je da su u toku pregovori o kupovini kompanije "Knjaz Miloš", piše danas beogradski dnevni list "Biznis".\n"Definitivno je tačno da su pregovori u toku. što se tiče samih detalja, oni su još nepoznati, a javnosti će biti predočeni tek kada budu u finalnoj fazi", rečeno je u kompaniji Pepsi.\nKako navode, u pregovorima u ime kompanije Pepsi internešnel učestvuje predstavništvo te kompanije u Srbiji Pepsiko amerikas (Pepsico Americas). U kompaniji Koka kola (Coca Cola) nisu želeli ni da potvrde ni da demantuju informaciju da je i ta kompanija zainteresovana za kupovinu "Knjaza Miloša".\nDirektor za korporativne poslove Denjub fuds (Danube foods) grupe Rade Pribićević potvrdio je juče agenciji Beta da je za "Knjaz Miloš" zainteresovano nekoliko velikih međunarodnih kompanija, ali nije mogao da kaže o kojim kompanijama je reč.\nOn je kazao da će "Knjaz Miloš" biti prodat do kraja 2008. godine. Ta kompanija prodala je prošle godine 230 miliona litara vode, a ove godine očekuje rast prodaje od oko 10 odsto.\nPovećan broj novoregistrovanih firmi\nU Srbiji je u prvih šest meseci ove godine osnovano 6.338 novih privrednih društava, što je za oko osam odsto više nego u isto vreme prošle godine, saopštila je danas Agencija za privredne registre (APR).\nNajviše registrovanih preduzeća bilo je u Beogradu (2.852), ali i u Južnobačkom okrugu (743), čime je nastavljen trend od prošle godine, rečeno je agenciji Beta u APR.\nIstovremeno je povećan i broj privrednih društava koja su ugašena. Kako je istaknuto, od početka godine do kraja juna iz registra APR je izbrisano 1.476 preduzeća, što je skoro dvostruko više nego u isto vreme lane.\n"Folksvagen" se seli u Bosnu\nNajveća evropska fabrika automobila "Folksvagen" planira da preseli deo proizvodnje iz Slovačke u Bosnu i Hercegovinu.\nNova fabrika bi trebalo da zaposli 600 do 700 ljudi, rekao je Rojtersu direktor partnerske firme te kompanije u BiH "ASA Holding" Nihad Imamović, ali nije naveo razlog preselja fabrike iz Slovačke.\nRukovodilac "Folskvagenovog" odeljenja za komunikacije Daniela Ruč rekla je slovačkoj agenciji SITA da će proizvodnja u fabrici u Bratislavi ostati, a da bi trebalo da se preseli samo mali deo proizvodnje iz mesta Martin.\n"Folksvagen Slovačka" osnovan je 1991. godine na osnovama fabrike BAZ u Bratislavi. Trenutno u Slovačkoj postoje tri pogona VW koji zapošljavaju ukupno 8.500 ljudi.\nPored fabrike u Bratislavi, koja ima najviše radnika, tu su fabrika menjača i komponenti za menjače u Martinu i proizvodnja u Košicama, gde se pripremaju automobili za izvoz u Rusiji i Ukrajinu


Nikola Tesla - Dnevni list Danas\nPočetna » Nikola Tesla » Page 4\nZašto nam je Tesla potreban\nU okviru naučno-obrazovnog programa, u Centru za kulturu Smederevo, u utorak, 7. februara, biće održano predavanje Zbog čega nam je Tesla danas potreban i važan?\nPiše: Dejan Đorić 5. 2. 2017.\nPiše: N. Kovačević 14. 1. 2017.\nBronzana skulptura „Lebdeći Tesla“, koja je u centru Užice bila privremeno postavljena u leto pre dve godine, biće vraćena autoru – beogradskom vajaru prof. dr Draganu Radenoviću, jer predstavnici gradske vlasti nisu uspeli da ugovore sa njim cenu tog umetničkog dela.\nPiše: N. Kovačević 3. 1. 2017.\nMjuzikl o Tesli za decu\nMjuzikl za decu „Tesla i bitka na magnetnom polju“ biće premijerno izveden 1. decembra na Velikoj sceni Narodnog pozorišta u Beogradu, najavio je danas gradski menadžer Goran Vesić.\nUlica Nikole Tesle u Astani\nPredsednik Vlade Srbije Aleksandar Vučić prisustovao je danas u Astani otvaranju Ulice Nikole Tesle i tom prilikom ocenio da je velika čast što je jedna ulica u prijateljskoj zemlji dobila ime našeg najvećeg naučnika.\nDosije Tesla rezultat međusektorske saradnje\nNovosadsko Srpsko narodno pozorište biće mesto na kojem će 19. novembra premijerno biti izvedena pozorišna predstava FBI – Dosije Tesla. Predstava je nastala kao koprodukcija Udruženja Tesla global forum iz Novog Sada i SNP, a u saradnji sa projektom Novi Sad 2021.\nPiše: G. N. 4. 11. 2016.\nTeslin vremeplov posetio Banjaluku\nPiše: PROMO 17. 10. 2016.\nTesla u Argentini\nNajveća svetska izložba o Nikoli Tesli doputovala je iz Madrida u Buenos Ajres, gde je postavljena u izložbenom prostoru Fondacije Telefonika u centru grada.\nTeslin vremeplov u Kragujevcu\nProjekat Telekoma Srbija „Teslin vremeplov“ prikazan je u petak uveče i u Kragujevcu, na zdanju Prve kragujevačke gimnazije.\nDeset smelih prognoza velikog naučnika\nPovodom nedavnog obeležavanja 160. godišnjice od rođenja Nikole Tesle, mediji u svetu, ali i entuzijasti su se bavili zaostavštinom ovog velikog američkog naučnika srpskog porekla.\nPiše: DanasOnline 9. 8. 2016.\nNikola Tesla u azerbejdžanskoj štampi\nU štampi prijateljskog Azerbejdžana objavljen je članak o velikom Nikoli Tesli.\nPiše: Promo 28. 7. 2016.


Ministarstvo poljoprivrede, šumarstva i vodoprivrede, između ostalog, brine se o razvoju poljoprivredne i prehrambene industrije, analizira tržište i proizvodnju poljoprivrednih dobara, uređuje mere tržišno-cenovne politike. U nadležnosti ovog ministarstva spadaju i mere podsticaja za unapređenje poljoprivredne proizvodnje, razvoj sela, kao i upravljanjem zemljištem u državnoj svojini. Iako je iz ministarstva godinama najavljivana realizacija pristupnih sredstava Evropske unije za pomoć poljoprivredi (IPARD), prvi konkursi za sredstva iz IPARD fondova su raspisani krajem 2017. godine.\nU sazivu Vlade Ane Brnabić funkciju ministra poljoprivrede obavlja Branislav Nedimović, koji je na ovoj poziciji bio i tokom druge Vlade Aleksandra Vučića (2016-2017), kada se u sastavu ministarstva nalazila i zaštita životne sredine.\nTokom prve Vlade Aleksandra Vučića (2014-2016), ministarka poljoprivrede i zaštite životne sredine je bila Snežana Bogosavljević Bošković. Od 2012. do 2013. funkciju ministra poljoprivrede, šumarstva i vodoprivrede je obavljao Goran Knežević, a nakon rekonstrukcije Vlade Ivice Dačića ne toj pozicji ga je zamenio Dragan Glamočić. Ministar poljoprivrede, šumarstva i vodoprivrede je menjan i prilikom rekonstrukcije Vlade Mirka Cvetkovića, pa je ministar od 2008. do 2011. bio Saša Dragin, a zamenio ga je Dušan Petrović.


Sutra počinje osmi Green Fest - Portal Mladi\nHome Arhiva Sutra počinje osmi Green Fest\nSutra počinje osmi Green Fest\nPosetioci će moći da uživaju u velikom broju izlagačkih postavki, mladih i afirmisanih autora iz zemlje i inostranstva, a ističemo i posebno zanimljiv deo obrazovnog programa – panel diskusija „Kako postati (zeleni) milioner?“, na kojoj će se razgovarati o rastućim mogućnostima razvoja zelenog i socijalnog preduzetništva u Srbiji. Pored toga, biće održano i 20 radionica namenjenih učenicima osnovnih i srednjih škola na kojima će naši najmlađi sugrađani učiti kako da budu odgovorni stanovnici Zemlje.\nPrva festivalska projekcija je zakazana za 14. novembar u 18 časova, kada će biti prikazan film koji je prošle godine odjeknuo Planetom – „Pre poplave“, u kome nas oskarovac Leonardo Di Kaprio vodi na ekspedicije preko 5 kontinenata kako bi i sam saznao istinu o klimatskim promenama. Leonardo nas kroz film upoznaje sa stavovima o klimatskoj akciji vodećih svetskih političara, kao i mrežom za dezinformisanje javnosti o hitnosti rešavanja ovog globalnog „gorućeg“ izazova.\nPrevious articleRegionalna konferencija o porodičnom preduzetništvu Srbije, Bosne i Hercegovine i Crne Gore\nNext articleWhisky Fair 2017


"NE MOGU DA UVODE MERE KAKO IM PADNE NA PAMET" Ljajić očekuje hitno reagovanje Evropske komisije na odluku Prištine\n- Evropska komisija mora hitno da reaguje i da odgovori da li Cefta više postoji ili ne, i u kom sastavu. Ako Kosovo ovako unilateralno protiv dve zemlje članice Cefte uvodi barijere, onda Kosovo ne treba da bude deo Cefte. Ili smo svi u Cefti ili da se kaže da Cefta ne postoji - rekao je Ljajić za TV Pink.\n- Politički da se demonstrira pred vlastitoj javnosti odlučnost, jer svaki gest protiv Srbije donosi politički poen i utiče na rejting. Ekonomski razlog se krije iza ovih političkih, a nisu ni klasični ekonomski, već interesni razlozi različitih grupacija proizvođača na Kosovu, koji bi povećanjem ovih taksi sprečili konkurenciju koja dolazi iz Srbije i iz toga profitirali - ukazao je Ljajić.\n- Zato što je manja konkurencija i proizvođači sa Kosova su brašno mogli da prodaju po većim cenama - objasnio je Ljajić.\nSastanak ministara regiona u Beogradu, zajednički stav o odluci Prištine da prekrši CEFTA sporazum\nMaja Oni su rešeni da izgleda sve rade kako im padne na pamet.


Mobilni telefoni, 04.04.2014, 10:33 AM\nKrajem januara ruski proizvođač antivirusa kompanija Doctor Web upozorila je korisnike Androida na Trojanca Oldboot koji je do tog trenutka zarazio više od 350000 Android uređaja, a u prethodnih osam meseci ovim malverom je zaraženo više od pola miliona Android smart telefona u brojnim zemljama širom sveta, a posebno u Kini.\nOldboot je malver za Android koji može da ponovo inficira uređaj i nakon temeljnog čišćenja. Malver menja boot particiju uređaja i boot skript fajl da bi se maliciozna aplikacija pokrenula u ranoj fazi učitavanja operativnog sistema.\nSada je kineska kompanija 360 Mobile Security objavila da je otkrila novu verziju malvera - Oldboot B, koja je slična prethodnoj verziji, ali raspolaže naprednim tehnikama koje malveru obezbeđuju nevidljivost. To je odbrana malvera od antivirusnog softvera i automatizovanih alata za analizu.\nOldboot može da instalira maliciozne aplikacije u pozadini, da ubacuje maliciozne module u sistemski proces, da spreči deinstalaciju malicioznih aplikacija, da menja početnu stranicu browsera i da deinstalira ili isključi mobilni antivirusni softver.\nOldboot.B čeka komande koje dobija sa servera za kontrolu i komandu koji je pod kontrolom napadača.\nNakon instalacije, Oldboot instalira dosta drugih malicioznih aplikacija na zaraženom uređaju, bez ikakvog učešća korisnika.\nMalver ima četiri glavne komponente, koje se automatski pokreću tokom pokretanja sistema registrujući se kao servis.\nMalver otežava analizu stručnjaka jer, između ostalog, proverava da li postoji SIM kartica na telefonu, i ako ustanovi da je nema, neće obavljati određene aktivnosti kako bi prevario sandbox ili emulatore. On takođe proverava da li je na uređaju instaliran antivirusni softver i može ga deinstalirati pre nego što započne svoje zlonamerne aktivnosti.\nMalver koristi steganografske tehnike da bi sakrio svoj konfiguracijski meta_chk fajl u slike.\nU zavisnosti od komandi koje mu šalju napadači, malver može da obavlja različite aktivnosti, kao što su slanje lažnih SMS poruka ili fišing napadi i drugo.\nOldboot.B je jedan od najnaprednijih malvera za Android koji se do sada pojavio i veoma ga je teško ukloniti.\nDa bi se izbegla infekcija smart telefona, aplikacije koje instalirate treba da budu samo iz pouzdanih izvora. U podešavanjima telefona proverite da li je dozvoljeno preuzimanje i instalacija aplikacija iz “Uknown sources”.


Srbija posvećena evropskim vrednostima - Istinomer\n„Imamo još posla, ali vеrujеm i znam da su svi u EU primеtili koliko smo pokazali sposobnosti da tokom najtеžе godinе pokažеmo da smo posvеćеni еvropskim vrеdnostima.”\nMinistarka Jadranka Joksimović izjavila je nedavno kako utisak da Srbija nikada nijе bila daljе od EU nastaje “jеr sе razmišlja o rutinskim okvirima”. Niko u Srbiji, kako je rekla, nе trеba da sе osеća malodušno s obzirom “da jе naša zеmlja pokazala da jе vеrodostojna еvropska zеmlja” i da je EU jedan od najvažnijih prioriteta Srbije.\nInkluzija, tolerancija, pravda, solidarnost i borba protiv diskriminacije su prihvaćeni principi u evropskim društvima, a među vrednosti – proklamovane i istaknute i u zvaničnim aktima – ubrajaju se ljudsko dostojanstvo, sloboda, demokratija, ravnopravnost, vladavina prava i ljudska prava.\nPitali smo ministarku Joksimović da obrazloži svoju tvrdnju.\nU odgovoru za Istinomer, između ostalog, kaže:\n“U ovoj izuzetno teškoj godini za čitav svet, pa i za Srbiju, naša zemlja pokazala je da ima sposobnosti i znanja da upravlja krizom na način koji je najbolji za ekonomiju i društvo uopšte, za svakog građanina pojedinačno. To smo činili ne odstupajući od standarda i vrednosti Evropske unije, koja je prema Srbiji pokazala solidarnost u momentu kada je zdravstvena kriza nezapamćenih razmera tek počela i kada još nismo mogli da sagledamo svi skupa šta nas u neposrednoj budućnosti očekuje.”\nU prilog tome da je Srbija deo mreže evropske solidarnosti, ministarka spominje i medicinsku pomoć koju smo slali Italiji.\n“Realizacija Ekonomsko-investicionog plana (EIP) EU za Zapadni Balkan još jedno je polje na kojem, takođe, već sada pokazujemo da smo potpuno spremni da iskoristimo pomoć Unije koja nam se stavlja na raspolaganje. Cilj Evropske unije, regiona i Srbije je zajednički – izgradnja ključne regionalne infrastrukture i dalji razvoj privatnog sektora, uz integrisanje regiona u šire privredne tokove EU.”\nPo njenim rečima, pripremljen je veliki broj predloga projekata za finansiranje iz tog fonda, a deo njih je već usvojen.\n“Da je sprovođenje politika EU u Srbiji već dobro uhodana i promišljena realnost, od koje građani imaju neposrednu korist, jeste i učešće u jednom od najvažnijih mehanizama za sve nas u ovom trenutku – COVAX mehanizmu za dobijanje bezbedne vakcine za sve, zatim u zajedničkoj nabavci lekova i medicinske opreme. Posebno je važno učešće u Zelenoj agendi i borbi za smanjenje posledica klimatskih promena, u politici digitalizacije i u održivoj povezanosti, koje su u formi poglavlja obuhvaćeni klasterom četiri…”\n“Kada je reč o prvom klasteru kojim su obuhvaćene osnovne oblasti, a u kojem smo otvorili svih pet poglavlja, Vlada je pripremila temeljan implementacioni plan koji podrazumeva inicijativu koja je već upućena Narodnoj skupštini za usvajanje ustavnih amandmana, primenu svega što je sa medijskim udruženjima dogovoreno u okviru Medijske strategije, kao i druge reforme iz pregovaračkog procesa, a prema preporukama iz Izveštaja EK o Srbiji za 2020. godinu”, kaže Joksimović.\nMinistarka ističe polje rodne ravnopravnosti kao primer gde Srbija ide u korak sa EU, a, kako kaže – “rad na zdravom oporavku i trajnoj otpornosti našeg društva i pojedinaca koji su opredeljeni za Evropsku uniju, možda je i najvažniji zadatak ove vlade”.\nFormalno pre stvarnog\nNe ulazeći u analizu kolliko je koja članica EU sama verna evropskim vrednostima, u vezi sa Srbijom i ovom korona godinom bilo je više situacija, nažalost, gde je ponašanje predstavnika vlasti i institucija kilometrima daleko od proklamovanih vrednosti.\nLjudsko dostojanstvo ima neprikosnovenu vrednost…\nTokom julskih protesta na desetine građana našlo se na meti policijskog nasilja, a u izveštaju Zaštitnika građana „Postupanje policije prema licima lišenim slobode tokom javnih okupljanja u Beogradu“ nabrojani su mnogobrojni propusti nadležnih. Neki od uhapšenih građana nisu mogli da se jave porodici, saslušavani su bez branilaca, a pojedince su hapsili ljudi u civilu koji se nisu legitimisali. Pojedina postupanja pripadnika MUP-a okarakterisana su kao – zlostavljanje. Istrage mahom tapkaju u mestu, po izveštajima NVO koje zastupaju oštećene.\nZaštićene su i sloboda kretanja, misli, govora, poštovanje privatnosti…\nIz godine u godinu raste broj napada na novinare. Zvanična statistika tužilaštva kaže upravo suprotno, s obzirom na to da su slučajevi koji su dobili njihovu, dakle institucionalnu pažnju u manjem broju u odnosu na statistiku koju vode novinarska udruženja. Po informacijama esnafa, raste broj fizičkih napada, pritisaka, pretnji… Srbija pada na listi Reportera bez granica koja govori o slobodi medija.\nVladavina prava, nezavisno sudstvo i predstavnička demokratija kao osnove\nIzborna autokratija je pojam kojim se opisuje sistem u Srbiji, a i u izveštaju Evropske komisije se konstatuje da u Srbiji postoje ozbiljni nedostaci u oblasti javne uprave, pravosuđa i rada parlamenta.\nMilijana Rogač 26. 9. 2020.\n„Postoji ozbiljna zabrinutost zbog obima kontinuiranog političkog uticaja na pravosudje koji omogućava sadašnje zakonodavstvo“, navodi se u izveštaju.\nOve godine održani su i parlamentarni izbori.\nIzborna kampanja koja im je prethodila, obeležena je velikim promenama ključnih pravila igre u toku izbornog procesa, neravnopravnošću izbornih učesnika, intenzivnom funkcionerskom kampanjom na svim nivoima, zloupotrebom javnih resursa, kao i inertnošću institucija koje treba da štite integritet izbornog procesa.\n„Ispunjeni su minimalni demokratski standardi, ali sve ove nepravilnosti ugrožavaju demokratiju, jer svaki naredni će biti lošiji”, zaključio je posle izbornog dana Raša Nedeljkov iz Crte.\nLjudska prava i zaštita od diskriminacije…\nŠto se tiče ljudskih prava i zaštite najugroženijih u Srbiji i kako ih je sistem izneverio, Istinomer je pisao u više navrata.\nPoseban problem imala su deca koja žive u neformalnim romskim naseljima, a “podrazumevalo” se da će pratiti onlajn nastavu. Pritom, nemajući osnovnu infrastrukturu – ni struju.\n“Čak i kada postoji pristup električne energije, javlja se problem interneta. Za siromašne porodice plaćanje interneta je značajni izdatak. Osim toga, u porodicama treba da postoje i neki tehnički uslovi, odnosno uređaji, preko kojih će pratiti nastavu na daljinu. Ako nema struje onda je nemoguće, a ako je potrebno obavljati nastavu putem interneta, onda se tu postavlja pitanje pristupa računarima“, rekli su tada iz Inicijative A11.\nTo je i konstatovano u izveštaju Ombudsmana.\nPočetak epidemije i proglašenje vanrednog stanja za ljude koji žive u neformalnim naseljima značili su ne samo borbu s virusom korona, već i golo preživljavanje – bez organizovane podrške od strane države.\nIzveštaj Zaštitnika građana nakon obilaska deset romskih naselja tokom aprila, ukazuje na činjenicu da „veliki broj stanovnika neformalnih naselja, kojih u Srbiji ima blizu šest stotina, nemaju pristup vodi, struji niti internetu i da nisu u prilici da održavaju osnovnu higijenu, a još manje da deci omoguće praćenje školske nastave”.\nRavnopravnost svih građana…\nNedavno je Alijansa protiv diskriminacije Roma pozvala vlasti u Srbiji da hitno reaguju u traženju rešenja za nedostatak pristupa čistoj vodi u 159 romskih naselja u kojima živi 32.843 ljudi.\n„Pravo na vodu za piće jedno je od osnovnih ljudskih prava a nedostatak pristupa bezbednoj vodi za piće u vreme pandemije kovid-19 je najveća povreda ljudskih prava“, navodi se u saopštenju, kao i to da je stanje u podstandardnim romskim naseljima na ivici humanitarne katastrofe.\nPodsetimo, institucije su mesecima ignorisale činjenicu da Prihvatilište za odrasle ne radi, tako da su beskućnici apsolutno sve vreme bili na ulici, a nekima od njih su pisane i kazne jer su tokom policijskog časa bili napolju.\nUz oštre ocene koje su stigle na račun Srbije i u izveštaju Evropske komisije, i pojedinci su samostalno istupali kritikujući ovdašnje stanje institucija.\nMada je ministarka Joksimović za Istinomer detaljno objasnila svoj stav o posvećenosti Srbije evropskim vrednostima, njena izjava ipak dobija ocenu – zloupotreba činjenica.\nPre svega zato što, iako je Srbija formalno učinila nekoliko koraka u smeru “ka Evropi”, u smislu da je usvojila više neophodnih pravnih akata i projekata – nijedno poglavlje u pregovorima nije otvoreno. Takođe, i u oceni Evropske komisije je na račun Srbije iznet niz zamerki zbog neispunjavanja ili sporog preuzimanja predviđenih obaveza.\nMinistarkinu izjavu ipak ne možemo da ocenimo kao neistinu, jer je rekla “verujem” – moguće je da gospođa Joksimović veruje u to što govori. Činjenice, međutim, ne potkrepljuju njenu veru.\nevropske integracije EU pregovori sa EU


Heroji: Policajci zadobili opekotine i promrzline tokom spasavanja Obrenovčana : Nadlanu.com\nHeroji: Policajci zadobili opekotine i promrzline tokom spasavanja Obrenovčana\nObjavljeno 18. maja 2014. / 14:24:35\nDežurni lekar Policijske brigade primetio je simptome hipotermije kod Radoslava Repaca i otežani hod Miloša Simonovića. I pored upozorenja lekara, hrabri policajci nisu želeli da prekinu sa radom na spasavanju nemoćnih ljudi.\nIpak, promrzline i povrede učinili su svoje, zbog čega su juče prebačeni u beogradski Urgentni centar.\nRadoslavu Repcu utvrdjene promrzline zadobijene od dugog boravka u hladnoj vode, zbog čega je zadržan u bolnici gde je dobio infuziju i postavljena mu je longeta na vratu. Milošu Simonoviću sanirana je povreda kolena i postavljena je longeta.\nPOLICIJA INTERVENISALA: Sin Miroslava Ilića maltretirao…\nMOGUĆE POOŠTRAVANJE KAZNI: Povećan broj nasilja kod mlađih…\nNeustrašivi policajci su se zajedno sa 450 policajaca iz Policijske brigade, probijali kroz nabujalu i hladnu vodu, kako bi došli do majki sa decom, starih, koje su potom nosili nazad do bezbednih mesta.\nKao i nebrojeno puta do sada, predvođeni svojim rukovodiocima pripadnici Policijske brigade još jednom su pokazali veliki profesionalizam, hrabrost i ogromnu humanost, navedeno je u saopštenju MUP-a Srbije.


Skupština opštine Srebrenica usvojila Rezoluciju o stradanju srpskog naroda\nRegion Autor:FoNet02. jul. 202123:5842 komentara\nSkupština opštine Srebrenica usvojila je Rezoluciju o stradanju srpskog naroda u Srebrenici u 20. veku i osudila sve zločine počinjene nad Srbima i pripadnicima svih naroda na prostoru bivše Јugoslavije u tom periodu. Za tu odluku glasali su srpski odbornici, nakon što su bošnjački napustili sednicu posle duge rasprave, prenela je RTRS.\nInicijativu za usvajanje Rezolucije podneo je potpredsednik Skupštine opštine Radomir Pavlović iz SNSD, koji je rekao da taj dokument treba da pokaže obim stradanja srpskog naroda i osudi zločine počinjene nad Srbima u 20. veku.\nNa ovaj način želimo da pokažemo da je neopravdano proglašavati srpski narod genocidnim nakon ovolikih žrtava i njegove odbrambene, slobodarske i večite borbe na strani pobednika protiv osvajača, kazao je Pavlović.\nOdbornik SDS i predsednik te stranke u Srebrenici Momčilo Cvjetinović obrazložio je da se Rezolucija temelji na naučnim činjenicama o stradanju srpskog naroda iz Srebrenice u svim ratovima u 20. veku, a kao primer istakao je podatak da je čak 70 odsto srpskog stanovništva iz ove opštine stradalo u Drugom svetskom ratu.\nZaključeno je da se tekst Rezolucije prosledi Narodnoj skupštini Republike Srpske da zauzme stav o tome.\nDokument će biti prosleđen i parlamentu Crne Gore da se i on upozna sa srpskim stradanjima u Srebrenici, uz ocenu da je to trebalo da urade pre nedavnog usvajanja Rezolucije o Srenrenici, kada su potpuno ignorisali srpske žrtve.\nNačelnik opštine Mladen Grujičić rekao je da se više ne može ćutati na ono što se radi srpskom narodu i na pritiske koji se na njega vrše donošenjem raznih rezolucija, kojima se Srbi okrivljuju za ono što nisu počinili.\n„Skupština opštine Srebrenica morala je da reaguje. Ovo je pravi potez da se zaštite srpski interesi. Ova rezolucija je donesena radi istine i zaštite srpskog naroda i ne umanjuje interese drugih“, kazao je Grujičić.\nNa današnjoj sednici je zatraženo da se stavi van snage ranije usvojena odluka o posebnom statusu i izdvajanju Srebrenice iz sastava Republike Srpske, koju je donela tadašnja bošnjačka skupštinska većina.


FF NS: Raspored predupisnih i upisnih aktivnosti | Fakulteti\nVisoka škola lepih i primenjenih umetnosti BG – Konačne rang liste 08/07\nStipendije Ambasade Grčke u Beogradu 08/07\nMedicinski fakultet NS: Konačne rang liste kandidata 07/07\nNa Filozofskom fakultetu Univerziteta u Novom Sadu počinje polaganje prijemnih ispita, koji će se održati u sredu, četvrtak i petak, 29. i 30. juna i 1. jula.\nSvi prijemni ispiti u prvom upisnom roku počinju u 9 časova i održavaju se u prostorijama Fakulteta.\nNakon polaganja prijemnih ispita, kandidati će imati priliku da pogledaju preliminarnu rang listu koja će biti objavljena 4. jula, dok će rok za prilaganje žalbi na preliminarne rezultate 6. jula u periodu od 9 do 12 časova.\nKonačna rang lista će biti objavljena 7. jula, a upis kandidata održava će se od 8. do 15. jula.\nKandidati koji su se kvalifikovali za upis u okviru kvote budžetskih studenata biće upisani 8. i 11. jula u periodu od 9 do 13 časova.\nNakon upisivanja studenata koji će studije započeti o trošku države, 11. jula u 14 časova u amfiteatru Fakulteta biće oglašavanje broja nepopunjenih mesta u okviru kvote za upis budžetskih studenata i popunjavanje kvote javnim prozivanjem i upisivanjem kandidata prema redosledu na konačnoj rang list.\nKandidati koji su se kvalifikovali za upis na budžet imaju priliku da se u navedenim terminima upišu, u suprotnom smatraće se da su odustali od upisa, a njihova mesta zauzeće naredni kandidati prema redosledu na konačnoj rang listi.\nZa upis u okviru kvote samofinansirajućih studenata određeni su sledeći termini – 12. i 13. jul u periodu od 9 do 13 časova.\nU amfiteatru Fakulteta 13. jula u 14 časova biće oglašen broj nepopunjenih mesta u okviru kvote za upis samofinansirajućih studenata i popunjavanje kvote javnim prozivanjem imena kandidata po redosledu na konačnoj rang listi.\nKandidati koji su se odazvali i potpisali na javnoj prozivci 13. jula, biće upisani na preostala mesta kao samofinansirajući studenti 14. jula od 9 do 13 časova.\nOpšta prozivka neupisanih kandidata za upis na preostala upražnjena mesta pojedinih studijskih programa održava se 14. jula u 15 časova u afiteatru Fakulteta. Ovo je prilika da se upišu nakdidati koji se nisu prijavili na dati studijskih program u prijavu, a na kojem ima slobodnog mesta – pod uslovom da su položili prijemni ispit.\nProzivka za popunjavanje preostalih slobodnih mesta vršiće se prema redosledu kandidata na jedinstvenoj opštoj rang listi neupisanih kandidata.\nUpis ovih kandidata obaviće se 15. jula 2016. godine u periodu od 9 do 13 časova.\n"Ritam Evrope" u Novom Sadu\nNovi Sad: Javna manifestacija povodom Svetskog dana zdravlja\nTAGS: filozofski fakultetnovi sadprijemni ispitupis


Lukić mora da ode iz Zvezde! – Nadlanu.com\nLukić mora da ode iz Zvezde!\nObjavljeno 16. dec 2011. / 11:50:03\nSednica Veća klupskog saveta Crvene zvezde samo je potvrdila da je skori kraj vladavine predsednika Vladana Lukića neminovan i izvestan.\nNagomilano nezadovoljstvo radom aktuelne uprave, kao i rezultatima ekipe, izašlo je na površinu kroz jasan stav generalnog sponzora “Gasproma” da makar u narednih šest meseci ne investira ni cent više od onoga što je propisano važećim ugovorom, a isti slučaj je i s drugim značajnim sponzorima crveno-belih.\nS obzirom na to da je Veće podržalo nameru Lukića da na sednici Upravnog odbora u petak predloži raspisivanje vanrednih izbora, očigledno je da trenutno finansiranje od strane sponzora neće biti povećavano sve dok je sadašnje rukovodstvo na “Marakani”.\nNezadovoljstvo Veća klupskog saveta, čiju snagu i značaj za Zvezdu niko ne može da omalovaži, podiglo je krizu Lukićeve vladavine na najviši nivo, ali daleko od toga da je jedini razlog što Zvezdin predsednik treba da napusti fotelju u Ljutice Bogdana.\nZAŠTO TREBA DA ODE:\n1. ZATO što je Zvezda treću godinu njegovog mandata bez titule i osvojila je samo jedan kup.\n2. ZATO što je Zvezda od njegovog dolaska izgubila tri derbija na “Marakani”, a pet ukupno, uz samo jednu Pirovu pobedu u kupu.\nLukić: Bez komentara\nPredsednik Crvene zvezde Vladan Lukić je u nekoliko navrata tokom predstavljanja novih igrača zamolio da mu se ne postavljaju pitanja na bilo koju drugu temu. Po završetku konferencije, novinari su prišli Lukiću i zamolili ga tada da odgovori na nekoliko pitanja vezanih za sednicu UO koja će biti održana u petak i najavu mogućih vanrednih izbora. – Zaista ne bih da sada odgovoram na pitanja o UO. O svemu što se bude dešavalo na sastanku bićete blagovremeno obavešteni kao i uvek – najavio je Lukić da će klub u petak po podne izdati saopštenje posle sednice.\n3. ZATO što je dominacija Partizana izražena i smanjivanjem razlike u broju titula – od 25:21 iz 2009. do 25:24 koliko će iznositi u maju.\n4. ZATO što je prilikom dolaska rekao da će Zvezda u trećoj godini njegovog mandata biti prvak i siguran učesnik Lige Evrope, a ni jedno ni drugo se nije ostvarilo.\n5. ZATO što je u sve tri sezone Zvezda ispadala iz Evrope u prvom ili drugom kolu kvalifikacija.\n6. ZATO što je njegova uprava smenila trojicu trenera, od kojih je Vladimir Petrović, legenda kluba, oteran kada je bio prvi na tabeli.\n7. ZATO što je kao krivca za katastrofalne rezultate ove jeseni obeležio sportskog direktora Adžića, iako uvek najveću odgovornost snosi trener.\n8. ZATO što je doveo 34 igrača, među kojima su mnogi bili nedorasli klubu, a zauzimali su mesto Zvezdinoj deci na koju je Lukić 2009. najavljivao da će se oslanjati.\n9. ZATO što su za njegovog mandata iz kluba maltene bez naknade pušteni Kleo, Oumaru i Tričkovski. Klea je Partizan prodao za četiri miliona, Tričkovski vredi više od tri miliona, a Oumaru se procenjuje na 2.000.000 evra.\n10. ZATO što dugovanja Crvene zvezde nisu umanjena, već prema procenama iznose više od 30 miliona evra.\n11. ZATO što od novembra prošle godine nije podneo izveštaj Skupštini kluba iako je to po statutu morao da uradi.\n12. ZATO što su konce u klubu često vukli neki ljudi iz senke koji su se skrivali iza njegovog imena.\n13. ZATO što na “Marakanu” dolazi sve manje legendi kluba: na proslavi 20 godina od Tokija iz šampionskog tima prisustvovao je samo Goran Vasilijević, inače zaposlen u klubu.\n14. ZATO što su za njegovog mandata izuzetno narušeni odnosi sa FSS, Partizanom i ostalim klubovima, pri čemu se on često služio retorikom neprimerenom predsedniku najvećeg srpskog kluba.\n15. ZATO što je izgubio poverenje većeg dela Zvezdine milionske armije navijača, a prvi put posle derbija je i “sever” skandirao “Uprava napolje”.\nZa kraj, Lukić više ne uživa ni poverenje sponzora, pa je svaku narednu komunikaciju sa “Gaspromom” preuzeo predsednik Sportskog društva Petar Škundrić. Sve to, više je nego dovoljno da se Lukić povuče i vođenje kluba prepusti drugima, bez sakrivanja iza izlizanih fraza da “ne želi da ostavi Zvezdu obezglavljenu”. Ne, Zvezda neće ostati obezglavljena, jer statut koji je svojeručno potpisao u novembru 2010. jasno određuje sledeće:\nČlan 30. “U slučaju prestanka mandata predsednika Kluba, funkciju obavlja predsednik Skupštine kao vršilac dužnosti predsednika. Vršilac dužnosti ne može da obavlja funkciju duže od godinu dana”.\nDakle, ako Lukić ode, v.d. predsednika biće Svetozar Mijailović, koji je bio predsednik i slavne 1991, a za godinu dana koliko ima pravo da bude na poziciji, izborna procedura može da se sprovede makar tri puta!\ndragan džajićfk crvena zvezdavladan lukić


31. avgust, 2018.\nEkipa Čukaričkog će u okviru 7.kola Super lige Srbije dočekati goste iz Niša, ekipu Radničkog. Domaćini nemaju nikakvu dilemu da ih čeka izuzetno težak i neizvestan meč, a nema ni velikih obećanja.\nDuel dva kluba koji se bore za Evropu privlači veliku pažnju, a ’’brđani’’ u njega ulaze sa puno opreza i ozbiljnosti. Šef stručnog štaba Simo Krunić istakao je u izjavi za medije datoj pred ovaj susret da gosti poseduju sve, i kvalitet i odlične rezultate:\n’’Derbi dosadašnjeg dela šampionata, uz okršaj Crvene zvezde i Partizana verovatno i jesenjeg dela šampionata. Radnički je izgubio samo jednu utakmicu do sada, mi takođe, i mi i oni od Crvene zvezde na gostovanju. Biće to veoma teška utakmica, Nišlije imaju kvalitet i odlične rezultate. Ne volim nikad da pričam mnogo o protivniku, ukratko mogu da kažem da imaju sve, iskustvo, kvalitet, rezultate. Sa druge strane, nama su se skoro svi igrači oporavili, videćemo posle treninga u petak da li su baš svi i maksimalno spremni za veoma važan meč.’’\nOn je potom istakao da ne želi da se osvrće na dešavanja tokom nekih prethodnih duela Čukaričkog i Radničkog:\n’’Gledamo iz utakmice u utakmicu, zaboravlja se šta je bilo, uvek ide novi meč i samo je on najbitniji. Ako želimo da osvojimo nove bodove, a svakako da želimo, moramo da pružimo još više nego u prethodnim susretima. Biće duel sa Radničkim veoma dinamičan, težak, siguran sam i sa puno trčanja.’’\nMeč 7.kola Super lige Srbije između Čukaričkog i Radničkog igra se sutra, u subotu 01.septembra 2018.godine, sa početkom u 18:00 časova. Obezbeđen je direktan televizijski prenos ovog susreta na prvom programu TV Arena sport.


Slava upisana u Uneskovu listu nematerijalne kulturne baštine | Edukacija\nSlava upisana u Uneskovu listu nematerijalne kulturne baštine\nPočinje isplata stipendija i kredita za učenike i studente 01/03\nKonkurs za volontere na Nišville jazz festivalu 03/06\nMeđunarodni dan mira – 21. septembar 21/09\nSrpska porodična slava našla se u Registru nematerijalnog kulturnog nasleđa Unesko i time postala prvo kulturno dobro iz Srbije koje je upisano na tu listu, saopštilo je Ministarstvo kulture i informisanja.\nOdluku o upisu ovog srpskog običaja na listu nematerijalne kulturne baštine Unesko juče je doneo Međuvladin komitet za zaštitu nematerijalnog kulturnog nasleđa na redovnoj sednici koja je održana u Parizu.\nAsja Drača Muntean, pomoćnica ministra kulture i informisanja za međunarodnu saradnju, evropske integracije i projekte izjavila je da je ovaj događaj od velikog značaja za srpsku kulturu.\nUlazak na Reprezentativnu listu nematerijalnog kulturnog nasleđa Uneska za Srbiju predstavlja izuzetnu čast i prestiž, ali istovremeno podrazumeva i obavezu države da stvori neophodne uslove za očuvanje nematerijalnog nasleđa na svojoj teritoriji, izjavila je ona.\nSrbija je 2010. godine ratifikovala Uneskovu Konvenciju o zaštiti i očuvanju nematerijalnog nasleđa. Iste godine počelo je i primenjivanje konvencije i stvoreni su uslovi za predlaganje elemenata nematerijalnog kulturnog nasleđa na Uneskovu Reprezentativnu listu.\nZa sprovođenje konvencije zaduženo je Ministarstvo kulture i informisanja, a porodičnu slavu je za upis na Uneskovu listu predložio Etnografski muzej u Beogradu.\nČlan Nominacionog tima za upis slave u Reprezentativnu listu Uneska Marko Stojanović rekao je na predstavljanju u Parizu da je slava, odnosno narodni običaj proslavljanja domaćeg zaštitnika oblikovan još u srpskoj srednjovekovnoj državi.\nOn je rekao da današnju običajno-religijsku formu slave praktikuju i neki pripadnici nacionalnih manjina, a značaj slave uvažava se na individualnom, kao i na opštem društvenom planu, što je štiti, održava i prenosi kroz generacije u vidu živog nematerijalnog nasleđa.\nCentar za nematerijlano nasleđe Etnografskog muzeja priložio je Uneskovoj komisiji obimnu dokumentaciju u kojoj se značaj slave u srpskom narodu predstavlja na najbolji način, prvenstveno kao simbol zajedništva.\nSlavski obred sadrži prethrišćanske, hristijanizovane i hrišćanske elemente, koji svi zajedno učvršćuju religijski i nacionalni identitet i podržavaju kulturnu raznolikost.\nOsim slave, Srbija je za upis na ovu prestižnu listu predložila i kolo, koje je na razmatranju za upis 2015. godine.\nPored slave i kola, planira se još nominacija, a u registru nematerijalnog kulturnog nasleđa Srbije trenutno se nalazi 27 elemenata.\nLovokradice ponovo u akciji!\nNa novozelandsko ostrvo nasukalo se 145 kitova?\nTAGS: kulturna baštinakulturna dobraslavaslavljenje slaveuneskouneskova lista nematerijalnog kulturnog nasleđa


AMG | Stil magazin\nDEKAN ŠUMARSKOG FAKULTETA\nOvo je pravo vreme za sadnju! Svaki pojedinac bi trebalo da zasadi bar po jedno drvo!\nAMG na Dečijem sajmu: Zabava i edukacija na jednom mestu! (FOTO)\nVeliki broj roditelja, ali i mališana posetio je štand portala Stil i Yumama na XX dečijem sajmu\nPredsednik Adrija Medija Grupe\nAleksandar Rodić, predsednik kompanije Adrija medija grupa, u okviru koje je i Kurir, smatra da su njegov list i portal imali izbalansiran stav i da su bili otvoreni za sve glavne kandidate tokom kampanje za predsednika Srbije\nVučić u poseti Adrija Medija Grupi: Baš sam srećan što sam ovde! (FOTO, VIDEO)\nPremijer Aleksandar Vučić posetio je juče najveću srpsku medijsku kuću "Adrija medija grupu" i obišao redakcije svih izdanja naše kompanije u Beogradu\nGosti iznenađenja, intervjui uživo, kreativne radionice, promocije knjiga, razgovori sa urednicima i novinarima izdanja Adria Media Grupe očekuju posetioce štanda naše kompanije


Izvor: B92, 27.Jul.2021, 20:46\nAdvokat pop pevačice Britni Spirs podneo je zahtev kojim imenuje osobu koja će postati njen staratelj dok se njena pravna bitka nastavlja.\nNovi sudski dokumenti pokazuju da je njen advokat Meti Rozengart zatražio da računovođa Džejson Rubin postane konzervator zadužbine pop ikone ako se usliši njena želja da Džejmi Spirs, pevačicin otac, bude sklonjen sa te pozicije.\nU novinama se navodi da, ako Britni >> Pročitaj celu vest na sajtu B92 << "ima dovoljno kapaciteta da izabere svog pravnog savetnika, ona takođe ima dovoljno kapaciteta da imenuje svog staratelja".\nNjen otac je bio glavni staratelj od početka 2008. godine.\nPop zvezda je prethodno izvojevala pravnu pobedu u tekućem postupku, jer joj je bilo dozvoljeno da angažuje advokata kog je ona sama izabrala, a zvezda se odlučila za Rozengarta.\nU emotivnom svedočenju tokom saslušanja u Los Anđelesu, 39-godišnjakinja je dodala da želi da se Džejmi tereti za zloupotrebu položaja.\nU junu je pevačica šokirala svet kada je u sudskom svedočenju navela kako živi poslednjih 13 godina, tvrdeći da joj nije bilo dozvoljeno da ukloni spiralu u pokušaju da zasnuje porodicu sa dečkom Semom Asgarijem.\nZvezda se nada da će biti ukinuta sva ograničenja i da će povratiti kontrolu nad svojim ličnim i finansijskim odlukama uklanjanjem Džejmija Spirsa sa starateljske funkcije nakon 13 godina.


Uklonjena jedna od najvećih divljih deponija u Novom Sadu | Energetski portal Srbije\nUklonjena jedna od najvećih divljih deponija u Novom Sadu\n09.03. 2019 Vesti | Srbija\nJКP „Čistoća“ je ponovo uklonila jednu od najvećih divljih deponija u Novom Sadu, na Temerinskom putu, a u ovoj akciji učestvovali su radnici i mehanizacija ovog preduzeća, i odneto je više stotina kubika smeća.\n„Godišnje uklanjamo divlje deponije sa više od 12.500 lokacija na teritoriji grada sa prigradskim naseljima.\nNa dnevnom nivou reč je o 30 do 40 lokacija. Кoličina smeća koja se u tom procesu sakupi je oko 900 kubika mesečno, dakle oko 11.000 kubika godišnje.\nOvde se podrazumevaju i najmanje, od po nekoliko kubika, ali i one najveće, po više od 100 kubika smeća na jednoj lokaciji. Ovi poslovi se obavljaju, kako u našem redovnom režimu rada, tako i po prijavama građana i komunalne inspekcije.\nDivlje deponije predstavljaju problem sa kojim se naše preduzeće suočava svakodnevno. Takođe, redovno apelujemo na sugrađane da ih ne prave i da smeće odlažu u kontejnere i druge posude namenjene za to.\nNažalost, još uvek ima onih nesavesnih, koji se o takve apele oglušuju i koji ugrožavaju svoju okolinu. Svakodnevno radimo na tome da grad održavamo čistim i urednim i u tom poslu očekujemo pomoć Novosađana“, istakao je direktor JКP „Čistoća“ Vladimir Zelenović.\nDeponija na Temerinskom putu je, sada već poslovično, među najvećima u gradu i konstantno se pojavljuje iznova.\nJКP „Čistoća“ apeluje na sugrađane i preduzeća da tamo ne odlažu smeće.\nJКP Čistoća Novi Sad


DRI: Prijave protiv 5 fakulteta\nTanjug 22. maja 2019. 13:53\nBEOGRAD – Državna revizorska institucija podnela je zahteve za pokretanje prekršajnog postupka protiv pet fakulteta koji su greškom Ministarstva prosvete isplaćivali veće plate zaposlenima, rekao je predsednik DRI Duško Pejović na današnjem predsedstavljanju izveštaja o radu za 2018. godinu.\nOn je rekao da su prijave podnete protiv odgovornih na Ekonomskom i Filološkom fakultetu Univerziteta u Beogradu i Ekonomskom fakultetu Univerziteta u Kragujevcu, Pravnom i Filizofskom u Novom Sadu, dok nije mogao da odgovori na pitanje da li je prijava podneta i protiv nadležnih u Ministarstvu prosvete.\nPejović je objasnio da je do greške došlo kod pripreme budžeta Ministarstva prosvete pa je pet fakulteta dobilo više novca a tri fakulteta manje i dodao da su za budžet korišćeni podaci iz 2014. godine.\nDRI je tokom 2018. godine podneo i 26 prijava za privredni prestup, kao i 242 zahteva za pokretanje prekršajnog postupka a nadležnim tužilaštvima DRI je podneo i 30 informacija na dalje postupanje i ispitivanje da li postoje krivična dela u radnjama koje su revizori utvrdili.\nOd osnivanja DRI je ukupno podneo 263 krivične prijave od kojih je 129 zastarelo, saopštio je Pejović i naveo podatak da je 49 postupaka na osnovu prijava do sada završeno oportunitetom – odnosno dogovorom sa tužiocem, a 47 postupka i dalje traje.\nDRI je od osnivanja podneo i 2.165 prekršajnih prijava od čega je do sada bilo 1.022 osuđujuće odluke prekršajnih sudova, dok su privredni sudovi na osnovu 179 prijava za privredni prestup do sada doneli 38 osuđujućih odluka, konstatovao je Pejović dok je 138 postupaka u toku.\nKako je danas rečeno tokom revizija sprovedenih u 2018. godini utvrđene su greške i nepravilnosti u iznosu od 217 milijardi dinara.\nPejović je objasnio da je 195 milijardi iznos od grešaka u finansijskim izveštajima dok je za utvrđene nepravilnosti iznos 22 milijarde dinara.\nRevizorska institucija je u 2018. godini sprovela reviziju 209 subjekata a među više od 430 „revizorskih proizvoda“ urađen je 141 izveštaj o reviziji finansijskih izveštaja i pravilnosti poslovanja, 58 revizija pravilnosti poslovanja a državni reviziori su uradili i dva izveštaja o svrsishodnosti poslovanja.


Osnovni podaci | KZV / UZV BiH\nOdlukom Vijeća ministara 18. decembra 2000. godine utemeljena je Kancelarija za veterinarstvo Bosne i Hercegovine (KZV BiH). Ovaj državni organ pod direktnim je nadleštvom Ministarstva spoljne trgovine i ekonomskih odnosa Bosne i Hercegovine (MSTEO BiH).\nProvedbu zakonom propisanih nadležnosti Kancelarija za veterinarstvo (KZV) obavlja harmonizovano i u skladu sa operativnim aktivnostima entitetskih veterinarskih službi, te u skladu sa aktivnostima Veterinarske službe Distrikta Brčko.\nRadi osiguranja svega navedenog Kancelarija za veterinarstvo kontinuirano provodi slijedeće aktivnosti:\npredlaže veterinarske uslove za međunarodni promet (izvoz iz Bosne i Hercegovine i uvoz u Bosnu i Hercegovinu) životinja, sirovina, otpadaka i proizvoda životinjskog porjekla;\npredlaže uslove za registrovanje objekata za klanje životinja i provedbu jedinstvenog postupka registrovanja objekata za proizvodnju, preradu, obradu, doradu ili čuvanje proizvoda i sirovina životinjskog porjekla namijenjenih izvozu, odnosno uvozu;\nkoordinira rad granične veterinarske inspekcije i predlaže propise za utvrđivanje jedinstvene dokumentacije za uvoz, odnosno izvoz životinja, sirovina, otpadaka i proizvoda životinjskog porjekla te uspostavljanje jedinstvenog informacijskog sistema granične veterinarske inspekcije;


Republička koalicija ne važi za Smederevo – Semendria\nRepublička koalicija ne važi za Smederevo\n06. maj 2013. DRUŠTVO – Tačno godinu dana prošlo je od izbora na svim nivoima, a konačne konture vlasti na lokalnom nivou još se ne naziru. Iako je okosnica republičke koalicije SNS-SPS-URS prvobitno donela odluku da se do kraja 2012. godine šema iz Nemanjine preslika na opštine, a potom rok pomerila do marta, više od 20 opština i dalje čeka prekompoziciju.\nNajzanimljiviji je svakako Beograd, gde će, kako saznajemo, posle izbora u Zemunu, koji su zakazani za 2. jun, i konačnog dogovora oko implementacije Briselskog sporazuma naprednjaci pozvati socijaliste za pregovarački sto. Izuzev glavnog grada, nove koalicije se već mesecima čekaju u Šapcu, Kikindi, Somboru, Smederevu, Ivanjici, Knjaževcu, Prijepolju, Kladovu…\nOve izmene „reda vožnje“, koji je na najvišem nivou usaglašen još jesenas, drugačije vide i funkcioneri iz republičke vlasti. Dok neki misle da je to posledica, prevashodno, sujete, drugi smatraju su pomeranje „granica“ izazvale važnije državne teme.\n– Strateška orijentacija i želja, kao i politička odluka, što se SPS tiče postoji od prvog dana. Nažalost, na lokalu osim matematičke većine i političke volje, postoje i razne lične sujete i interesi pojedinaca koji ne rade u opštem interesu – kaže za „Novosti“ Branko Ružić, predsednik Izvršnog odbora SPS.\nS druge strane, njegov kolega iz Skupštine Zoran Babić (SNS) misli da su neki događaji i neke teme sustigle Srbiju, pa zato nije bilo vremena za prekompoziciju:\n– Tamo gde je volja građana iskazana tako da mogu matematički da se usaglase republička i lokalna vlast, to treba uraditi zbog bolje komunikacije koja će omogućiti i bolji život građana.\nI portparol regionalista Marko Selaković smatra da je u prethodnom periodu bilo mnogo ozbiljnijih izazova nego što je promena opštinskih vlasti:\n– URS nije i neće biti prepreka za prekomponovanje vlasti. Lokalni odbori imaju punu slobodu da krenu u pravljenje novih vladajućih koalicija. Svaka samouprava je priča za sebe i na brzinu dogovora svakako utiču političke prilike na lokalnom nivou.\n« Smederevska pesnička jesen objavila trilogiju Ljubomira Simovića\nPraznična dešavanja u Smederevu »


Ministarstvo: Roditelji za sada nisu u obavezi da donose u vrtić potvrdu o obaveznom radu – Sandzak Vijesti\nMinistarstvo: Roditelji za…\nMinistarstvo prosvete, nauke i tehnološkog razvoja saopštilo je sinoć da roditelji za sada nisu u obavezi da donose u vrtić potvrdu o obaveznom radu.\n„Dva najvažnija pokazatelja, trenutan broj pozitivne dece, 0,017 odsto, i zaposlenih, 0,838 odsto, kao i prosečna dolaznost dece koja je u mesecu oktobru bila 68,01 odsto, ukazuju da u ovom trenutku nema potrebe za smanjenjem broja dece u vrtićima i rasterećenjem kapaciteta“, navodi se u saopštenju ministarstva.\nU saopštenju se podseća da su sve predškolske ustanove u obavezi da poštuju propisane normative broja dece u vaspitnoj grupi i odluke o eventualnom povećanju ili smanjenju donose u saradnji sa osnivačem, odnosno lokalnim kriznim štabom.\nMinistarstvo prosvete, nauke i tehnološkog razvoja dodalo je da svakodnevno prati epidemiološku situaciju, sagledava izazove i moguća rešenja u funkcionisanju predškolskih ustanova u ovim okolnostima.\n„Sa posebnom pažnjom uzima se u obzir iskustvo predškolskih ustanova u prethodnom periodu, različiti uslovi i kapaciteti predškolskih ustanova na nivou Srbije, kao i svi prispeli predlozi, mišljenja sindikata i Kriznog štaba“, saopštilo je Ministarstvo prosvete.


DS: Šarčević da podnese ostavku | Autonomija\n"Utvrditi odgovornost svih koji su učestvovali u krađi testova"\nDemokratska stranka (DS) navela je danas da očekuje od ministra prosvete, nauke i tehnološkog razvoja Mladena Šarčevića da preuzme odgovornost povodom odlaganja testa iz matematike i podnese ostavku, kako navode, zbog toga što je obmanjivao javnost o bezbednosti, čime bi se sprečile dalje neregularnosti.\nDS je navela da očekuje utvrđivanje odgovornosti svih koji su učestvovali u krađi testova i da se o tome obavesti javnost, zatim da se preispitaju i verodostojnost rezultata završnog ispita iz maternjeg jezika, kao i da se spreči „dalja erozija u obrazovanju valjanom analizom uzroka koji su doveli do ovoga“.\n„Znamo da se u prosveti ono što radimo ili ne radimo danas, vide i osete trajne posledice tek za koju godinu. Međutim, promene moraju da preduprede štetu koja se već nanosi prenošenjem gotovih modela, što učenici ne mogu ni da pretpostave vrednost znanja kada političari zalutali u ovoj sferi favorizuju i prednost daju drugim veštinama“, navodi se u saopštenju.\nDS je izrazila zabrinutost zbog ukupnog stanja u prosveti, i ocenila da današnjim odlaganjem testa iz matematike učenici bivaju kažnjeni bez stvarne krivice.\n„Ministar Šarčević je danima govorio o bezbednosti testova za malu maturu i uveravao javnost da su oni na sigurnom, govorio o broju angažovanih inspektora, policajaca i drugog osoblja u zaštiti testova“, kazala je DS i dodala da je „jasan stav ministra Šarčevića prema odgovornosti, kada je pre neki dan napustio emisiju ‘Crvena linija’ na televiziji N1“.


U POČAST BRAJANTU - NBA liga stala na 24 sekunde (VIDEO) - SPORTSKI ŽURNAL\nDesetine navijača okupile se ispred Stejpls Centra\nDesetine navijača okupile su se večeras ispred Stejpls Centra u Los Anđelesu, kako bi odali počast legendi NBA lige i Lejkersa Kobiju Brajantu, koji je poginuo u padu helikoptera.\nU helikopteru je bilo petoro putnika, a uz Brajanta putovala je i njegova 13-godišnja ćerka Đijana, preneli su američki mediji.\nLokalni mediji preneli su izjave pojedinih navijača, koji su rekli "da nisu imali gde drugo da odu", posle tragične vesti o pogibiji jednog od najboljih igrača u istoriji NBA lige.\nNavijači su se, neki od njih obučeni u Brajantove žute i ljubičaste dresove, sa brojevima osam i 24, okupili ispred hale Lejkersa, gde ostavljaju cveće, pisma i fotografije Kobija Brajanta.\nPolicija je saopštila da Brajantovi poštovaoci ne mogu da uđu u samu halu, pošto je u toku dodela Gremi nagrada.\nČini se da nema osobe koja se nije oprostila od Kobija, Lebron, Šek, Pipen... brojni drugi saigrači, osobe iz sveta sporta...\nDžimi Batler: Nisam ispunio svoj deo dogovora\nLebron Džejms: Samo želimo poštovanje


KAKO SPREČITI DISKRIMINACIJU PRILIKOM ZAPOŠLJAVANJA? – NOMCENTAR NGO\nO diskriminaciji prilikom zapošljavanja možemo govoriti u slučaju kada praksa zapošljavanja nejednako utiče na određenu grupu ljudi, te se dešava da znatno veći procenat članova određene grupe bude odbijen za dobijanje određenog radnog mesta ili unapređenja. Drugačije rečeno, postoji veliki nesklad između, na primer, udela žena u ukupnom broju prijavljenih kandidata i udela žena u broju kandidata koji su dobili posao, te je, u ovom slučaju, pol ono lično svojstvo na osnovu kojeg se vrši diskiminacija.\nKako bi predupredio diskriminaciju prilikom zapošljavanja, menadžment ljudskih resursa treba imati u vidu određene smernice prilikom regrutovanja kandidata, ali i u samom procesu selekcije.\nPrilikom oglašavanja slobodnog radnog mesta, menažment ljudskih resursa ne bi trebalo da se oslanja na usmenu propagandu, niti da daje lažne ili pogrešne informacije članovima određenih grupa. Ukoliko se Vaša radna snaga u celosti ili najvećim delom sastoji od članova određene grupe, usmeno prenošenje obaveštenje o slobodnim radnim mestima može dovesti do diskriminacije. Takav način oglašavanja članovima nekih drugih grupa smanjuje mogućnost da saznaju za slobodna radna mesta i prijave se za njih. Takođe, prilikom oglašavanja slobodnog radnog mesta, ne bi trebalo navesti poželjan pol kandidata ili bilo koje drugo lično svojstvo na osnovu kojeg bi kandidati mogli biti diskriminisani (seksualna orijentacija, nacionalna pripadnost, starosna dob, verska pripadnost itd.). Preporučuje se izbegavanje oglasa koji ukazuju na diskriminaciju kandidata na osnovu njihovog pola, starosti ili drugog ličnog svojstva, kao što su ,,Tražimo mladog muškarca” ili ,,Potrebna starija ženska osoba”. Isto tako, formulari za prijavu za posao ne bi trebalo da sadrže pitanja koja se odnose na određena lična svojstva (seksualna orjentacija, bračni status, invaliditet, državljanstvo, starosna dob, članstvo u političkim organizacijama itd.), te je takve lične podatke, koji su ponekad potrebni iz zakonskih razloga, najbolje potražiti nakon što se kandidat primi na posao. Jedno od istraživanja pokazalo je da formulari za prijavu često sadrže nepreporučljiva pitanja, te je 97% od ukupnog broja proverenih formulara sadržalo makar jedno nepreporučljivo pitanje. U proseku, nalazila su se nešto više od četiti neprikladna pitanja po formularu, a pitanja koja se odnose na prethodna primanja i starosnu dob bila su najčešća nepoželjna pitanja .\nIZUZETAK OD PRAVILA: Treba istaći da se ne smatra nezakonitom praksom zapošljavanja ako poslodavac zaposli lice na osnovu, na primer, verske, polne ili nacionalne pripadnosti, ukoliko religija, pol ili nacionalno poreklo predstavljaju stručnu kvalifikaciju, koja je neophodna za rad preduzeća, odnosno, ima presudnu važnost za poslovanje i ostvarivanje ciljeva preduzeća. Na primer, poslodavac može ciljano tražiti mladu osobu ukoliko vrši promociju proizvoda namenjenih mladim potrošačima, te bi starosna dob, u tom slučaju, bila stručna kvalifikacija. Isto tako, pol može biti stručna kvalifikacija, pri čemu je potrebno dokazati da osoba ženskog ili muškog pola jedino i isključivo može obavljati određeni posao, što je, u većini slučajeva, prilično teško.\nPrijem u radni odnos ne bi trebalo uslovljavati bilo kakvim obrazovnim i drugim kvalifikacijama ukoliko može da se dokaže da za članove određenih grupa postoji manja verovatnoća da će posedovati te kvalifikacije i ako takav uslov ne zahteva priroda posla. Dakle, testove koji nesrazmerno isključuju članove određene grupe i koji nisu povezani sa prirodom posla sudovi smatraju nezakonitim. Ipak, činjenica da test ili neko drugo sredstvo selekcije nesrazmerno isključuje članove određene grupe nije dovoljna da se dokaže da primena tog testa predstavlja nepravednu diskriminaciju. Pored toga, potrebno je dokazati da kvalifikacije koje se proveravaju testovima ili drugim sredstvima selekcije nisu povezane sa prirodom posla.\nUkoliko kandidat smatra da je izložen diskriminaciji, nastojaće da dokaže da su procedure selekcije koje primenjuje poslodavac negativno uticale na članove određene grupe. Ako kandidat dokaže da nesrazmeran broj pripadnika manjinskih grupa biva odbijen, poslodavac mora da dokaže da su moguće diskiminatorne prakse zapošljavanja, odnosno, metode selekcije povezane sa uspehom ili neuspehom na datom poslu i da nisu nepravedno diskriminatorne. Dakle, potrebno je dokazati da su korišćeni testovi validni, odnosno da su u izvesnom stepenu povezani sa rezultatima na poslu ili ih predviđaju i da primena testova ne predstavlja nepravednu diskriminaciju. Ovo svakako ne znači da će se mogućnost diskriminacije izbeći ukoliko se izbegne primena testova u procesu selekcije, ali ono što se preporučuje jeste da se testovi ne koriste kao jedino sredstvo selekcije, jer oni nisu nepogrešiv pokazatelj. Istraživanja sugerišu da rezulati na testu pokazuju samo oko 25% varijacije u merenju učinka i da su obično bolji u predviđanju kandidata koji će biti neuspešni, nego li u određivanju onih koji će imati uspeha na poslu .


Sa kakvim porukama Trampov čovek stiže u Beograd? - 07.03.2019, Sputnik Srbija\nAmerički podsekretar za političke poslove Dejvid Hejl rekao je da postoji šansa da se ove godine postigne dogovor Beograda i Prištine. 07.03.2019, Sputnik Srbija\n07:57 07.03.2019 (Osveženo: 09:28 07.03.2019)\n© AP Photo / Bilal HusseinDejvid Hejl\nHejl je istakao i da rešenje mora doprineti dugoročnoj stabilnosti u regionu.\n19 Februar 2019, 07:22\n„Postoji šansa da se ove godine postigne sveobuhvatno rešenje, ali samo ako se prvo nastavi dijalog (…) SAD neće davati recept za rešenje. Verujemo da ono mora biti primenljivo i na Kosovu i u Srbiji i da mora doprineti dugoročnoj stabilnosti regiona“, rekao je Hejl za list „Danas“.\n„SAD u potpunosti poštuju neutralnost Srbije i pozdravljaju partnerstvo koje je Srbija izgradila s NATO-om, kao i njeno aktivno učešće u Partnerstvu za mir“, naveo je američki zvaničnik.\nGovoreći o izveštaju Fridom hausa u kom je Srbija stavljena među „delimično slobodne zemlje“, Hejl je rekao da će tokom procesa evrointegracija Srbija morati da dostigne standarde EU, pre svega na polju vladavine prava.\nPodsekretar za politička pitanja SAD posetiće Beograd u petak, 8. marta, gde će sa srpskim zvaničnicima razgovarati o bilateralnim odnosima i založiti se za povratak dijalogu o normalizaciji odnosa sa Kosovom.


SZO upozorava: Korona bi u Evropi tokom zime mogla da odnese još 700.000 života - 24.11.2021, Sputnik Srbija\nDo marta 2022. godine bi u Evropi i nekim delovima Azije od kovida 19 moglo da umre još 700.000 ljudi, upozorila je Svetska zdravstvena organizacija (SZO). 24.11.2021, Sputnik Srbija\nBroj umrlih već je premašio brojku od 1,5 miliona u 53 zemlje koje SZO naziva evropskim regionom.Evropa se suočava sa porastom broja novih kovid slučajeva, što je navelo Austriju da ponovo uvede karantin, a druge države da razmotre nove mere.Istovremeno, SZO upozorava na "visok ili ekstremni pritisak" kojem će do marta 2022. godine biti izložena odeljenja intenzivne nege u 49 zemalja i poručuje da je kovid-19 glavni uzrok smrti u Evropi.Broj potvrđenih smrtnih slučajeva povezanih sa korona virusom nedavno se udvostručio na skoro 4.200 dnevno, ističe se u saopštenju SZO i podseća da su veliki broj nevakcinisanih i prevalencija delta varijante u nekim zemljama bili ključni faktori za porast broja novozaraženih i brže širenje virusa u Evropi.\nsvet, evropa, virus korona, društvo\n09:56 24.11.2021 (Osveženo: 09:57 24.11.2021)\nDo marta 2022. godine bi u Evropi i nekim delovima Azije od kovida 19 moglo da umre još 700.000 ljudi, upozorila je Svetska zdravstvena organizacija (SZO).\nBroj umrlih već je premašio brojku od 1,5 miliona u 53 zemlje koje SZO naziva evropskim regionom.\nIstovremeno, SZO upozorava na "visok ili ekstremni pritisak" kojem će do marta 2022. godine biti izložena odeljenja intenzivne nege u 49 zemalja i poručuje da je kovid-19 glavni uzrok smrti u Evropi.\n"Na osnovu trenutnih trendova se mosže predvideti da će kumulativni broj prijavljenih smrtnih slučajeva premašiti brojku od 2,2 miliona do proleća sledeće godine", saopšteno je iz SZO.\nBroj potvrđenih smrtnih slučajeva povezanih sa korona virusom nedavno se udvostručio na skoro 4.200 dnevno, ističe se u saopštenju SZO i podseća da su veliki broj nevakcinisanih i prevalencija delta varijante u nekim zemljama bili ključni faktori za porast broja novozaraženih i brže širenje virusa u Evropi.


Sa sastanka Vladine Komisije za nestale (Foto Kim)\nŠef kosovske delegacije u Radnoj grupi za pitanje nestalih Ibrahim Makoli ponovio je reči kosovskog premijera Avdulaha Hotija je da nema konačnog sporazuma bez sporazuma o nestalim llicima, te da su za Komisiju od presudnog značaja tri stavke u pregovorima.\n- Stvaranje zajedničke komisije koju će predvoditi izaslanik EU. To će biti mehanizam koji će nadgledati proces o nestalim licima.\nPočetkom septembra na muslimanskom groblju u Severnoj Mitrovici pronađeni su ostaci najmanje jedne osobe koja je nastradala tokom ratnih zbivanja na Kosovu.\nNa sastanku je saopšteno da i da je izvršena primopredaja ostataka porodici Ćerkezi u Čabru na severu Kosova.\nPrištinska Radna grupa za nestala lica je u ovom periodu dva puta boravila u Beogradu gde su razgovarali sa kolegama iz Srbije.\nArsim Grdžaliju iz Instituta za sudsku medicinu je, govoreći o ostacima koji se nalaze u u Prištini, istakao da ima slučajeva da porodice ne žele da daju krv radi utvrđivanja DNK.\nPrema poslednjim podacima Komisije za nestala lica Vlade Kosova traga se za još 1.638 osoba.\n29.06.2022 Napadnuta ekipa Hitne pomoći u Lapljem Selu. U društvu napadača bio i komandir policije u Gračanici (2175)


Uspeh Prve Srpske Međunarodne Konferencije sportske medicine\nTokom Konferencije, predavanja je održalo oko 30 predavača iz celog sveta, najveći deo gostiju iz bolnice Aspetar ali i gosti koji su doputovali iz SAD-a, Italije, Nemačke, Španije, Belgije kako bi učestvovali na ovom velikom događaju kao pozivni predavači.\nPrvog dana Konferencije, program je počeo u Srpskoj Akademiji Nauka i Umetnosti i tom prilikom je Prof Nebojši Popoviću uručeno posebno priznanje od strane dekana Medicinskog fakulteta u Beogradu.\nTokom sledeća dva dana, prisutni su imali priliku da čuju preko 10 sati izuzetnih predavanja koje su tokom dva dana bila podeljena na 8 sesija i 6 radionica. Posećenost je bila velika od same ceremonije otvaranja pa sve do kraja kada su prisutnima i podeljeni sertifikati. Mogućnost da se sva predavanja tokom oba dana prate i na maternjem jeziku, bila je omogućena zahvaljujući sjajnim prevodiocima koji su po ocenama prisutvnih bili izvanredni. Tokom Konferencije, sva predavanja su snimana i preneta na veliki video bin.\nVelika posećenost radionicama, kojih je bilo ukupno 6 tokom Konferencije, doprinela je da se oforme grupe od 50 ljudi umesto 25, usled izuzetno velike zainteresovanosti svih prisutnih kolega.\nPosećenost Konferencije je bila izuzetno dobra, statistika koja je rađena za potrebe izveštaja pokazuje da je bilo ukupno 434 učesnika koje smo evidentirali kroz zvanične liste. Ukupno 30 predavača (od toga 5 sa strane domaćina), 232 lekara (od toga oko 10-tak stranih učesnika), 9 tehničara, 45 fizioterapeuta, 85 studenata Medicinskog fakulteta, 49 studenata Fakulteta fizičke kulture i profesora, 14 prisutnih (psiholozi i ostali zainteresovani). Od strane domaćina, ispred Zavoda za sport, odlučeno je da se svim studentima i kolegama na specijalizaciji omogući besplatan ulaz i prisustvo tokom oba dana Konferencije.\nNa osnovu obrađenih evaluacionih lista koje su svi prisutni popunili, skup je na samom kraju ocenjen ocenom 4,92 (od maksimalnih 5) i kao takav obeležio sigurno 2015. godinu.\nMenadžment tim Zavoda za sport i medicinu sporta RS, zahvaljuje se svima koji su svojim trudom i angažovanjem doprineli da se organizuje i sprovede u delo Međunarodna konferencija sportske medicine Srbije.\ndr Tamara Gavrilović\nza medicinu sporta\nza projekte i planiranje\ndr Bobana Berjan Bačvarević\nstručni i razvojno-\nistraživački rad u sportu\nDragica Milašin Spasenović